Pimp My Content HKI: Urheiluhulluus\nKatsoin pitkästä aikaa eilen lätkämatsin.\nOlen ollut aivan romuna vielä tämänkin päivän. Tosin se on ihan sama mikä laji on kyseessä. Lätkä, tennis, rugby, eukonkanto, ihan mikä tahansa! Nauliudun television ääreen, pulssini nousee, huudan onnistuneille maaleille ja besserwisseröin epäoleellisilla triviatiedoilla pelaajista.\nPahimpina aikoina osasin varmaan kaikkien NBA-joukkueiden aloitusviisikot, NHL-joukkueiden kovimmat tappelijat ja kriketin maailmansarjan reaaliaikaisen tilanteen. Aloitin aamuna lukemalla ensin Hesarin urheilusivut ja ottelutulokset.\nSille oli tultava stoppi.\nOlen nyt onnistunut vieroittautumaan urheilun seuraamisesta ja pyrkinyt keskittymään vain harrastamiseen. Silti en pysty vieläkään vastustamaan eilisen kaltaisia massahysteriakokoontumisajoja. Ja sitten sattuu. Hopea ei ole häpeä, mutta on kuitenkin.\nPosted by Ricu Flair at 8:52 AM\nLabels: häpeä, lätkä, urheilu\nMä osaan vieläkin kaikkien NBA-joukkueiden aloitusviisikot =(\nOon ihan koukussa näihin NBA-pleijareihin. Kaksi matsia joka päivä suorana. Kaveritkin alkaa jo viisastella meikäläisen harrastuksesta.\nItsellä lopahti seuraaminen samoihin aikoihin kun lopetin itse pelaamisen. Taisin myös muuttaa silloin pois satelliitin ääreltä.\nNyt olen taas aloitellut korista uudestaan, joten ehkä pitänee alkaa taas opetella niitä aloitusviisikoita:)\nNBA-koris on kyllä parasta urheiluviihdettä mitä löytyy.\nAsiaan liittyen, ei pidä aliarvioida EASports:n vaikutusta. Itsellä nimenomaan NHL97.\nMuistan tässä taannoin tapahtuman, jossa yhden kaverin kanssa muistimme molemmat NHL kauden 1995-96 kaikkien joukkueiden maalivahdit ja aloituskentät, pistepörssin ja tottakai kovimmat tappelijat. Aika helposti.\nJa internetin jokapäiväistymisen huomasin omassa elämässäni siitä, että aamulla aloin aukaista nhl.com tekstitv:n s.235 sijaan.\nJa kaikki alkoi NHL97:sta...


Mies etsii peppua vilauttelevaa hipsterinaista – Stara\nMies etsii peppua vilauttelevaa hipsterinaista\nViihdeuutiset 25.7.2013, 14:00 · Terhi Piiroinen\nYhdysvalloissa ylläpidettävä Craigslist on yksi maailman suurimmista osto- ja myyntipalstoista. Ihmiset tarjoavat ja hakevat siellä tavallisten tavaramyynti-ilmoitusten lisäksi kaikenlaisia palveluita. Nyt eräs mies etsii hipsterinaista, joka on valmis näyttämään hänelle takapuoltaan maksusta.\nMies myöntää jo ilmoituksensa alkuvaiheessa, että kärsii monien mielestä omituisen kuuloisesta kieroutumasta, jota myös fetissiksi voidaan kutsua. Hän on nimittäin valmis maksamaan jollekin rahaa siitä, että hän suostuu näyttämään peppua hänelle. Pelkät paljaat kankut eivät kuitenkaan riitä, sillä mies vaatii myös vilauttelijan olevan tyyliltään hipsteri, Gawker uutisoi.\nMies kutsuu peppubeiben kotiinsa, tai vaihtoehtoisesti tarjoaa mahdollisuutta toteuttaa esittelyn virtuaalisesti. Nainen saa riihikuivaa siitä, että näyttää miehelle takapuolta noin kolme sekuntia. Koko session tarvitsisi hänen mukaansa kestää korkeintaan viiden minuutin ajan. Nainen saa itse määrittää taksansa. Ilmoitus on jo poistettu New Yorkin Craigslistiltä, mutta kuvakaappaukset siitä kiertävät parhaillaan pitkin verkkoa.


Hyvinvointipäiviltä pakattiin virtaa ja ideoita arkeen | Sakury.net\nHyvinvointipäiviltä pakattiin virtaa ja ideoita arkeen\nEtusivu / / Hyvinvointipäiviltä pakattiin virtaa ja ideoita arkeen\nHyvinvointiteot työssä lähtevät liikkeelle oman hyvinvointiin panostamisesta. Hyvinvointipäivien puheenvuoroissa muistutettiin oman hyvinvoinnin skannaamisesta ja siitä huolehtimisesta, osana opiskelijoiden hyvinvoinnista huolehtimista. Moniammatillinen osallistujajoukko takasi, että asioita päästiin lähestymään monesta eri näkökulmasta.\nAmmatillisen koulutuksen opiskeluhyvinvoinnin kehittämispäivät järjestettiin 20.-21.11. Tampereella. Päivien teemana oli: Hyviä uutisia ammatillisesta koulutuksesta.\n- Ammatillinen koulutus on ollut tänä syksynä esillä ehkä enemmän kuin koskaan. Julkisuus on ollut kuitenkin voittopuolisesti negatiivista. Epäkohtia ja huolenaiheita on tärkeä nostaa esille, mutta pelkästään ongelmista puhuminen on kuluttavaa ja työn iloa heikentävää. Halusimme päivien teemaksi hyvät uutiset, koska uskomme, että ratkaisujen ja uusia ajatusten tarjoaminen antaa parhaiten eväitä reformin toimeenpanoon ja arkiseen työhön, SAKU ry:n toiminnanjohtaja Saija Sippola perustelee.\nPäivien aluksi hyvinvointia lähdettiin skannaamaan oman hyvinvoinnin kautta. Psykologi Satu Lähteenkorva johdatti kuulijoita pohtimaan omia hyvinvoinnin kulmakiviä: elämän balanssia, voimaannuttavia variaatioita, suhdetta omaan itseen ja asioiden vaikutusta omiin tekoihin. Lähteenkorva kehotti kuulijoita kuuntelemaan oman kehon hälytyskelloja. Tunnistamaan ja tunnustamaan niitä sekä toimimaan niiden mukaan.\n-Jaksamisessa on tärkeää muistaa löytää aikaa myös hyödyttömälle, vastuuttomalle ja palauttavalle omalle tekemiselle, vaikka parikymmentäkin minuuttia päivässä. Karsiminen on myös hyvinvointitaito. Ihminen on taipuisa, mutta loputtomiin ei voi taipua, vaan omaa hyvinvointia ja jaksamistaan täytyy tukea ennakoiden, muistuttaa Lähteenkorva.\nFilosofi Lauri Järvilehto herätteli yleisöä miettimään oppimisen, motivaation syntymisen ja oman jutun löytämisen teemoja.\n-Oppimisesta jää käteen se, mikä oikeasti kiinnostaa ja mitä todella haluaa tehdä. Näitä kysymyksiä uravalintaan tulisi juurruttaa. Vaikeata on vastata kysymykseen, mikä sinusta tulee isona. Helpompaa on lähteä pienemmistä kysymyksistä ja vastata, mitkä asiat yksilöä kiinnostavat. Ja päästä sitä kautta kiinni kullekin mielekkääseen tekemiseen, Järvilehto toteaa.\nPelissä oma persoona\nToisen päivän ohjelmassa olivat työpajat, joissa käsiteltiin opiskeluhuollon ajankohtaisia asioita, yhteisöllisyyttä ehkäisevän päihdetyön perustajana, liikkeen lisäämisen hyviä käytäntöjä, uudistunutta työkykypassia, hyvinvoinnin vuosikelloa ja kulttuurin keinoja hyvinvoinnin edistämisessä. Tampereen seudun ammattiopiston opettaja Lea Sirén esitteli kulttuuripajassa Tredun käytäntöjä SAKUstars-kulttuurikilpailuihin osallistumisessa. Samalla päästiin tekemään myös käsillä, kun SASKYn Ikaalisten käsi- ja taideteollisuusoppilaitoksen opiskelijat ohjasivat tekemään koristeita vanhoista kirjoista.\n-Paja antoi uskoa omaan tekemiseen. Täällä tulee sekä hyviä ideoita että pääsee kuulemaan, mikä ei vielä toimi parhaalla mahdollisella tavalla. Kisaryhmän ohjaajina olemme heittäneet itsemme likoon. Työtä on tehty määrätietoisesti ja joka reissulta on käytäntöön jäänyt uusia juttuja. Rakkaudesta lajiin me opettajat olemme toiminnassa mukana.\nHyvinvointipäivien esiintyjistä Sirén antoi kiitosta erityisesti Satu Lähteenmäelle. Ideoita ja ajatuksia tarttui mukaan kaikista esityksistä.\n-Aivan mahtavan konkreettinen oli Lähteenkorvan eilinen esitys. Oman opiskelijaryhmäni kanssa aioin käydä läpi siellä tulleita kysymyksiä. Toimintaan tulevat jutut tulivat lähelle.\n-Ulla-Jill Karlssonin osiossa tuli valtavan hyvää perusdataa. Yleisön kysymyksistä kävi kuitenkin aito huoli ilmi. Käytännön konkreettisia esimerkkejä olisikin pitänyt ottaa enemmän esille. Muutosta ammatillisessa koulutuksessa pidän sinänsä hyvänä, arvioi Sirén.\nTuoreimmat tiedot ja ideat pajoista\nEniten osallistujia keräsi opiskeluhuollon ajankohtaisia asioita käsitellyt työpaja. Kuraattorityön johto ja työpaikan sijoittelu puhuttivat, koska kentällä on monenlaisia käytännön toteutuksia. Parhaimmillaan kaupungin ja koulutuksen järjestäjän yhteistyö sujuu niin, että kuraattorien työpisteet ovat oppilaitoksessa ja työtä tehdään tiiviissä yhteistyössä oppilaitoksen kanssa.\n-Tämä paja oli päivien parasta antia. Täällä käsiteltiin työn arkisia ja päivän polttavia teemoja. Kun olimme oppilaitoksen palveluksessa, niin silloin toimittiin oppilaitoksen sisäpiirissä. Nyt ei saada tietoa kaikista reformiin liittyvistä jutuista, kertoo Jyväskylän kaupungilta kuraattori Katri Silvennoinen.\nTyöpajojen keskustelut jatkuivat aina lounaspöytiin ja kahvitauoille asti. Katri Silvennoinen, Terhi Tahvanainen Jyväskylän kaupungilta ja Mira Huotari Gradiasta pitivät päivien yhtenä tärkeimpänä antina kollegoiden kohtaamista eri puolilta Suomea.\n-Kohtaaminen on totta kai tärkeää, kun pääsee kuulemaan, miten muualla toimitaan. Kaikilla tuntuu olevan enemmän tai vähemmän vielä käymistilanne. On lohdullista kuulla, että muuallakin vähän samassa tilanteessa ollaan, jyväskyläläiset kuvaavat.\n-Syksy on ollut hektinen ja vähän miettikin, että voiko lähteä. Tämä on kuitenkin irtiotto, josta saa virtaa loppuvuoteen, lisää Tahvanainen.


Olavi Vauhkosen huima vire teki Sportin viikosta täydellisen - Kiekkoareena\nOtteluraportit – 27.01.2018 klo 19:46 — Toni Rajamäki\nOlavi Vauhkosen kauden maalimäärä nousi jo 17:ään. Kuva: Jukka Rautio/Europhoto\nSport-Ässät 3-2 JA (0-1, 1-1, 1-0, 1-0)\nLähtökohdat: Kun Sport pelaa loppukauden aikana enää kunniasta, niin Ässillä riittää vielä rutkasti panosta. Viimeistä pudotuspelipaikkaa hallussaan pitävä Ässät on pelannut Mikael Kotkaniemen alaisuudessa kolme ottelua voittaen niistä yhden.\nSport oli alkuviikon Itä-Suomen kiertueella, kun vaasalaiset vierailivat Mikkelissä ja Lappeenrannassa. Sarjajumbona viihtyvä kotkalauma onnistui voittamaan molemmat ottelunsa, joten Sport pääsi koko viikon huilanneiden patapaitojen kaatoon kahden ottelun voittoputkessa.\n1. erä: Porilaiset tulivat ottelun alkuun vahvalla jalalla, ja joukkue pääsikin pariin otteeseen kokeilemaan maalintekoa hyvästä paikasta, jotka molemmat järjesteli Jesperi Kotkaniemi upeilla oivalluksillaan. Sport-vahti Jonathan Iilahti oli kuitenkin hyvin kassalla ja selvitti tilanteet varmuudella. Lopulta Ässien vahva alku valui hukkaan, kun Sport pääsi ylivoimalle, mutta kotijoukkue ei saanut luotua kunnon paikkoja. Sportin ylivoiman jälkeen patapaidat palasivat hyvään lentoon, ja puolustajat Tommi Taimi ja Maksim Matushkin pääsivät testaamaan Iilahden taitoja, mutta Sport-veskari veti jälleen pidemmän korren. Erän puolivälin jälkeen Iilahtikin joutui antautua, kun Taimi heitti kiekon miinuskulmasta maalin eteen, josta pikkumusta pomppi onnekkaasti isäntien häkkiin. Maali jäi erän ainoaksi.\n2. erä: Kotijoukkue sai toisen erän alkuun hyvän vaihteen silmään, mutta Ässät onnistui luomaan alkuerän vaarallisimman tilanteen, kun Ville Korhonen karkasi läpiajoon. Iilahti oli kuitenkin jälleen mies paikallaan. Sport pääsi kokeilemaan alkuerästä ylivoimapeliään toista kertaa illan aikana, ja tällä kertaa kotkapaidat loivat useammankin kelpo paikan: Markus Nenonen, Antti Kalapudas, Erik Riska ja Ari Gröndahl saivat testata Andreas Bernardin reaktiokykyjä, jotka olivat todistetusti kunnossa. Lopulta Sport sai kylmää vettä niskaansa, kun vaasalaisten oma kasvatti Simon Suoranta päivysti Sport-maalilla ja siirsi kiekon tyhjään uuniin. Kotijoukkue sai helpottavan kavennusmaalin erän lopussa, kun Kalapudas sivalsi William Wrennin laukauksesta tulleen irtokiekon tupiin.\n3. erä: Sport tuli kolmannen erän ensimmäisen kympin vahvasti ja sai siirrrettyä paineen ässäpäätyyn. Hyvä takaa-ajo katkesi kuitenkin hetkeksi, kun Joel Kiviranta otti turhan hyökkäyspään jäähyn ajassa 50:29. Porilaisten ylivoima jäi vaatimattomaksi eikä illan kolmatta kuulunut, minkä myötä Sportilla oli vielä hyvin aikaa hieroa tasoitusosumaa. Isäntien mahdollisuus tuli viitisen minuuttia ennen loppua, kun Ben Blood otti kahden minuutin jäähyn korkeasta mailasta: tällä kertaa kotkalauman ylivoima toimi, ja illan neljäs maali oli tosi asia. Olavi Vauhkonen sai kiekon maalin edessä, ja isokokoinen laituri leipoi kiekon tyylikkäästi Bernardin selän taakse. Ottelussa haettiin voittajaa lopulta jatkoajalla.\nRatkaisu: Illan ratkaisijaksi nousi lopulta tasoitusmaalin värkännyt Vauhkonen, joka ohitti Bernardin myös jatkoajalla. Ässien Simon Suoranta horjahti kiekon kanssa omassa päässä, minkä myötä Vauhkonen pääsi täysin avopaikkaan, eikä vaasalaishyökkääjä jättänyt paikkaansa käyttämättä.\nOHO: Ottelun ensimmäisellä erätauolla halli tyhjennettiin palohälytyksen vuoksi. Kyseessä oli kuitenkin väärä hälytys, ja ottelua jatkettiin noin kymmenisen minuuttia aikataulusta jäljessä.\nSport Ässät Liiga Olavi Vauhkonen


Seminaarivideot: 5G-taajuudet käyttöön jo 2019 - Uusiteknologia.fi\nEtusivu > Esitykset > Seminaarivideot: 5G-taajuudet käyttöön jo 2019\nSuomessa voitaisiin ottaa käyttöön 5G-taajuuksia jo vuoden 2019 alusta lähtien. Ministeri Berner kertoi 5G-taajuuksien käyttöönoton suunnitelmista tänään Helsingin Pörssitalolla järjestetyssä liikenne- ja viestintäministeriön ja Viestintäviraston yhteisessä seminaarissa. Tapahtuman tarjonta on katsottavissa nettivideona.\nUuden 5G:n kehittymisen ja sen käyttöönoton kannalta olennainen on erityisesti taajuusalue 3400-3800 megahertsiä. Suomessa tämä taajuusalue voitaisiin ottaa käyttöön jo vuoden 2019 aikana.\n’’Haluan käynnistää vuoropuhelun toimialan kanssa niistä taajuuspoliittisista ratkaisuista, joita meidän tulee tehdä pysyäksemme 5G-kehityksen kärjessä , sanoo liikenne- ja viestintäministeri Anne Berner.\nTaajuuksien käyttöoikeudet voitaisiin myöntää vuoden 2018 aikana. Taajuusalue on niin sanottu 5G-pioneerikaista, jolla voitaisiin siirtää dataa nyt käytössä olevia 4G-verkkoja nopeammin.\n’’Taajuuksia jaettaessa tulisi perinteisten matkaviestinverkko-operaattoreiden taajuustarpeiden lisäksi tarkastella myös uusien toimijoiden tarpeita ja niiden edellyttämiä paikallisia ratkaisuja’’, toteaa Berner.\nNopeasti etenemistä tärkeämpää on Bernerin mukaan se, että viestintäverkot muodostavat asianmukaisen kokonaisuuden. Langattomien yhteyksien lisäksi tarvitaan myös kiinteitä yhteyksiä. ’’Vaikka 5G on mobiiliteknologia, sen käyttöönotto edellyttää myös valokuituverkkoja. Valokuituverkkojen rakentamiseen tulisikin panostaa paljon nykyistä enemmän’’, toteaa Berner.\n13 koelupaa -korkeampia taajuuksia\nViestintävirasto on myöntänyt jo 13 radiolupaa 5G -testaukseen, tuotekehitykseen ja kokeiluihin usealle eri organisaatiolle. Tähän asti myönnettyjä lupia käytetään esimerkiksi laitekehitykseen, etenemismittauksiin ja palveluiden testaamiseen.\nSuomessa pystytään ottamaan 5G-käyttöön useita taajuusalueita, joista halutuin on 3,5 gigahertsin eurooppalainen pioneerikaista. Taajuusalueella 3400–3800 MHz voidaan käyttää nykyistä leveämpiä taajuuskaistoja ja saavuttaa satojen megabittien yhteysnopeudet. Taajuusalueen nykyinen käyttö päättyy vuoden 2018 lopussa ja sen jälkeen taajuudet ovat kokonaisuudessaan käytettävissä 5G-verkoille.\nLisäksi Euroopassa on tunnistettu 5G-pioneerikaistaksi 26 GHz:n taajuusalue (24,25–27,5 GHz), jossa voidaan käyttää yli 1000 MHz:n levyisiä kaistoja. Tämä gigabittitasoiset yhteysnopeudet ja lyhyet yhteysviiveet mahdollistava taajuusalue on ollut Suomessa vähäisellä käytöllä ja on hyvin käytettävissä 5G-verkoille\n5G:lle osoitettavista erittäin korkeista taajuuksista päätetään vuonna 2019 maailman radioviestintäkonferenssissa. Standardoituja 5G -verkkoja tullaan näin ollen ottamaan laajamittaisemmin kaupalliseen käyttöön 2020-luvun alusta lähtien.\nTämän päivän 5G- seminaarissa jaetaan ja päivitetään tilannekuvaa seuraavan sukupolven mobiiliteknologiasta. Seminaarissa esitellään näkemyksiätutkimuksesta, kehityksestä, käyttöönotosta sekä yhteistyöstä Suomessa ja kansainvälisesti.\nMukana seminaarissa on Viestintäviraston lisäksi puhujia muun muassa Ficomista, Nokialta, Ericssonilta ja Huaweilta. Eikä kyse ole pelkästään 5G-verkoista vaan laajasti uudenlaisesta alustataloudesta, josta Tekesin kehitysjohtaja Pekka Sivonen kertoi otsikolla 5G+AI+AR+VR+BLOCKCHAIN. Esillä oli myös liikenne suurena 5G-sovellusalueena. Tietoliikenteen tulevaisuudesta 2030 kertoi Sovelton Risto Linturi.\nLISÄÄ: 5G-seminaarin 24.5.2017 ohjelma (LINKKI) ja esitykset nettivideona (LINKKI, Youtube).\nTunnisteet 5G Liikenne- ja viestintävirasto Viestintävirasto


SOYA LUOMU JALOTOFU MAUSTAMATON 270G\nTarjoushinta 2,89 € Normaali hinta 2,99 €\nSOYA JALOTOFU 1KG LUOMU MAUSTAMATON\nTarjoushinta 1,19 € Normaali hinta 1,55 €\nLUOMU PAPRIKA PUNAINEN 150G\nPAPRIKA PUNAINEN 0,15-0,25KG\nLUOMU PAPRIKA KELTAINEN 150G\nPAPRIKA KELTAINEN 0,15-0,25KG\nKESÄKURPITSA 0,3-0,4KG SUOMI\nKIKKOMAN LUOMU SOIJAKASTIKE 250ML\nTarjoushinta 4,59 € Normaali hinta 4,79 €\nKIKKOMAN SOIJAKASTIKE 150ML\nTarjoushinta 2,89 € Normaali hinta 3,49 €\nLUOMU LIME 300G\nLUOMU INKIVÄÄRI RASIA 100G ULKOMAINEN\nKEIJU 0,5L RYPSIÖLJY\nKasvispata hautuu uunin lämmössä täyteläiseksi Lempi curry & chili -makukerman sekä kookosmaidon voimin. Rapeaksi paahdettu tofu kruunaa herkullisen aterian.\n300 g maustamatonta tofua\nn 300 g kukkakaalia\nn 200 g kesäkurpitsaa\n2 dl ( 1 prk ) Arla Lempi ruokakerma curry & chili 15 %\nLeikkaa tofu noin kahden sentin paksuisiksi viipaleiksi. Aseta palaset talouspaperien väliin, painele ja anna ylimääräisen nesteen imeytyä paperiin sillä aikaa, kun leikkaat kasvikset.\nPese ja perkaa kukkakaali ja paloittele se reilun kokoisiksi paloiksi. Kuori ja leikkaa sipulit neljään osaan. Pese ja viipaloi puikulapaprika ja kesäkurpitsa.\nKuumenna loraus öljyä padassa ja laita tofupalat paistumaan. Paista molemmin puolin, kunnes tofut saavat pintaansa hieman väriä. Kaada tofupalojen päälle soijakastike ja limen mehu, ja mausta suolalla ja valkopippurilla. Paista vielä hetki molemmin puolin, kunnes mausteet ovat imeytyneet ja tofun pinta on paahtunut.\nNosta tofupalat padasta sivuun odottamaan. Nosta pataan sipulit ja kuullota hetki. Lisää joukkoon kukkakaalin palat ja kuullota niitä hetki sipulien kanssa. Lisää pataan kesäkurpitsat, paprikat ja vesi. Sulje kansi ja anna kasvisten kypsyä noin 10 minuuttia keskilämmöllä. Lisää sitten kookosmaito ja ruokakerma, sekoita hyvin ja keitä ilman kantta keskilämmöllä noin 15 minuuttia, välillä sekoittaen.\nLisää kasvisten päälle tofuviipaleet juuri ennen tarjoilua. Anna niiden lämmetä hetki kannen alla ja tarjoile heti.


Halvat lennot Venetsia Marco Polo - Oslo alkaen 78 €\nHalvat lennot Venetsia Marco Polo - Oslo\nLennon tiedot kohteesta Venetsia Marco Polo kohteeseen Oslo\nMikä on paras hinta meno-paluulennolle kohteesta Venetsia Marco Polo kohteeseen Oslo?\nSkyscannerin paras hinta lennolle kohteesta Venetsia Marco Polo kohteeseen Oslo on 78 €. Tämä löytyi vertailemalla eri yhtiöitä, ja on koko kuukauden edullisin hinta.\nKuinka kauan kestää lentää kohteesta Venetsia Marco Polo kohteeseen Oslo?\n4t 10min on keskimääräinen lentoaika kohteesta Venetsia Marco Polo kohteeseen Oslo.\nKuinka monta lentoyhtiötä lentää suoraan kohteesta Venetsia Marco Polo kohteeseen Oslo?\nMikään lentoyhtiö ei lennä suoraan kohteesta Venetsia Marco Polo kohteeseen Oslo.\nLöydä lennot Venetsia Marco Polo - Oslo -reitille Skyscannerin avulla\nSkyscannerin matkahaku on näppärä, löydät avullamme halvat lennot Venetsia Marco Polo - Oslo -reitille helposti! Me vertailemme miljoonia lentoja nettisivuilta ja hakukoneista ympäri maailman, jotta löydät mahdollisimman halvat lentoliput matkallesi.\nParas aika hankkia lennot Venetsia Marco Polo - Oslo -reitille\nSeuraa Venetsia Marco Polo - Oslo -reitin lentojen hintoja tilaamalla Skyscannerin hintahälytys. Hintahälytyksen avulla saat tiedot lentojen hintamuutoksista suoraan sähköpostiisi! Ota siis Skyscannerin hintahälytys käyttöösi ja pysyt ajan tasalla Venetsia Marco Polo - Oslo -reitin lentolippujen hinnoista. Näin otat hintahälytyksen käytöösi.\nKäytännöllisiä lisätietoja Venetsia Marco Polo - Oslo matkalle\nYlläolevasta infolaatikosta saat lisää tärkeitä tietoja Venetsia Marco Polo - Oslo -lentoreitille:\nVenetsia Marco Polo - Oslo -reitin lennon pituus ja aika\nVenetsia Marco Polo - Oslo -reitin edullisin hinta viime kuussa\nSuosituin lentoyhtiö reitillä Venetsia Marco Polo - Oslo\nLöydä lennot Venetsia Marco Polo - Oslo -reitille hintakalenterin avulla\nOletko joustava matkustuspäiviesi suhteen matkallasi kohteeseen Oslo? Voit etsiä edulliset lennot välille Venetsia Marco Polo - Oslo Skyscannerin hintakalenterin avulla. Hintakalenterissa näet lentojen hinnat koko kuukauden ajalle, näin käytät Skyscannerin hintakalenteria.\nJoskus halvat lentodiilit kohteeseen Oslo löytyvät hyvinkin äkkiä. Kannattaa siis olla valmis nappaamaan äkkilähtö reitille Venetsia Marco Polo - Oslo. Lue vinkkimme ja nappaa äkkilähtö Skyscannerin vinkkien avulla.


“Tämä on unelmatyö” – Suomen kirjastoseura\nEtusivu> Kirjastolehti > “Tämä on unelmatyö”\nAmmattijututArtikkelit 24.2.2015 22.6.2021 Ira Koivu, kuva Ira Koivu\n“Tämä on unelmatyö”\nKirjastoammatit-sarja, osa 7: Palveluvirkailija\nMarko Heikura vetää Jukeboksi-musiikkipalvelua Entressen kirjastossa Espoossa.\nEspoossa on otettu käyttöön palveluvirkailijan ammattinimike, jolloin kirjastoihin on voitu palkata muiden alojen asiantuntijoita, joilla ei ole kirjastoalan pätevyyttä. Näin on saatu muun muassa somalityöntekijöitä kirjastoihin, jotka sijaitsevat alueella, jossa iso asiakkaista on maahanmuuttajia.\nYksi palveluvirkailijoista on Marko Heikura, joka pyörittää Jukeboksi-musiikkipalvelua Entressen kirjastossa Espoossa. Marko tuli kirjastoon työkokeilijaksi vuosi sitten keväällä ja puoli vuotta töitä paiskittuaan haki avoimeksi tullutta paikkaa.\n”Sain paikan, ja se oli kuin lottovoitto”, Marko toteaa.\n”Tämä on unelmatyö, jossa saa yhdistää harrastuksen ja musiikin. Sopii minulle kuin nappi takkiin”, sanoo yli 20 vuotta musiikkia puoliammatillisesti harrastanut mies. Marko oli aina haaveillut kirjastotyöstä, mutta koki sen olevan hankalan opintotien päässä. Hän lähti opiskelemaan sähkömieheksi ja oli juuri valmistumassa, kun joutui pitkälle sairaslomalle niskavaivojen vuoksi.\n”Lääkäri sanoi, ettei niska tule kestämään sähkötyön vaativia asentoja. Yhtenä päivänä sitten päätin lähteä pää kainalossa takaisin työelämään. Kirjasto otti minut saman tien työkokeiluun.”\nKirjasto on muuttunut\nNykyään Marko on kirjastossa kokopäivätyössä ja keikkailee bändin kanssa vapaa-aikanaan.\nMarkon päätehtävänä on organisoida ja kehittää Jukeboksin toimintaa. Tiistaisin hän vetää lavatansseja senioreille, keskiviikkona Jukeboksin soitinklubia 20–50 -vuotiaille.\n”Lisäksi otan varauksia vastaan – joita tulee tällä hetkellä todella paljon – ja teen asiakaspalvelua.” Apuna työssä Markolla on kaksi siviilipalvelusmiestä, Teemu ja Ertsi.\n”Työnkuva on erittäin monipuolinen. Pidän soitto-opetuksia ja esimerkiksi ennen joulua autoin tekemään musiikkivideon Keinomäen koululle.”\nOnko käsityksesi kirjastosta muuttunut sen jälkeen, kun menit sinne töihin?\n”Kyllä. Kirjasto on muuttunut paljon siitä, kun nassikkana kävin Soukan kirjastossa. Enää kirjastoon ei mennä vain lainaamaan kirjoja. Siellä on paljon muutakin. Esimerkiksi atk-opastusta vanhemmalle väelle ja erilaisia tapahtumia.”\nAikuisetkin tarvitsevat aktiviteetteja\nEspoon kirjastot ovat onnistuneet houkuttelemaan nuorisoa tiloihinsa, eikä se aina miellytä kaikkia. ”Nuorten mekastamisesta on tullut palautetta, nuoristahan lähtee ääntä. Mutta nyt ongelma on saatu hoidettua, meille on tulossa tilanmuutoksia, osastojen paikkoja muutetaan.”\nMarkon mielestä tärkeintä on kuitenkin, että kirjasto palvelee kaikkia. Jukeboksia luullaan Markon mukaan sinnikkäästi vain nuorten paikaksi, vaikka ohjelmaa on säännöllisesti kaikenikäisille.\n”Joskus kestää pitkään, ennen kuin tavoitamme tietyn asiakaskunnan. ”\nVanhempi väki on kuitenkin löytänyt lavatanssit: niistä on tullut jo niin suosittuja, että tilat uhkaavat loppua kesken. ”Muun muassa Loppiaistansseissa oli 80 henkeä.”\n”Palkitsevinta on positiivinen palaute, kun on onnistunut jossain. Viimeksi yksi viisikymppinen nainen tuli sanomaan, että tämä on aivan mahtava juttu. Hän ei ollut tiennyt että tällaista on! Aikuisetkin tarvitsevat aktiviteetteja. Kirjaston pitää palvella ihan kaikkia.”\nKlo 8: Aamupalaveri, sähköpostien purku, tulleet tilavaraukset, muut toimistotyöt.\nKlo 10: Jukeboksin tilanraivaus tansseille, DJ-pöydän viritys, levyjen valinta, kahvinkeitto + muut tarjottavat esille ja samalla nopea välipala.\nKlo11–14: Tansseissa levyjen soitto, tanssien jälkeen kalusteet takaisin oikeille paikoille. Lounas.\nKlo 14–16: Palaveri, sähköpostit, tulleiden tehtävien hoito, sivujen ylläpito ja Jukeboksin siivous.\nSyntynyt syyskuussa 1980 Espoossa.\nKaksi ammattikorkeakoulua (jäivät hieman kesken)\nMusiikki ja muut hanttihommat.


Yliopistoissa tehdään tiedettä – Mastohjaus.fi\nYliopistot eivät ole pelkästään oppilaitoksia, vaan niissä tehdään myös korkeatasoista tieteellistä tutkimusta. Opetuksen tulee nimenomaan perustua tieteelliseen tutkimukseen. Yliopistotutkintoja sanotaan akateemisiksi tutkinnoiksi. Tämä perustuu sanaan akatemia, joka on korkeasti oppineiden henkilöiden muodostama yhteisö. Näillä yhteisöllä on jokin tutkimustehtävä, kuten yliopistoilla on.\nTutkijat opettajina yliopistoissa\nYliopistoissa työskentelee tutkijoita, joille on yleensä myös annettu opetusvastuita. Sitä onkin joskus kyseenalaistettu, ovatko tieteelliseen tutkimustyöhön erikoistuneet henkilöt aina pedagogisesti parhaita opettamaan yliopistojen opiskelijoita, vai pitäisikö siellä olla erikseen nimenomaan opettajia. Tätä ovat valittaneet opiskelijat, joiden mukaan opetukseen ei satsata niin paljon kuin tarvitsisi. Sama henkilö, joka on huippututkija omalla alallaan ei välttämättä osaa opettaa alaansa parhain metodein varsinkaan aloitteleville opiskelijoille. He v oivat osata keskustella tieteestä kollegoidensa kanssa, mutta opettamisen pitäisi nykyaikaisten käsitysten mukaan olla muutakin kuin luentoja.\nUseimmat oppisivat paremmin muilla oppimistyyleillä kuin kuuntelemalla, vaikka eivät olisi erilaisia oppijoita varsinaisesti. Toiset oppivat paremmin visuaalisemmin keinoin tai tekemällä. Nämä ovatkin seikkoja, joita nuorten kannattaa miettiä valitessaan opiskelupaikkaansa. Kaikille ei sovi luennointien seuraaminen opetustyylinä.\nYliopistojen opetus- ja tutkimushenkilöstö on joko professoreja ja apulaisprofessoreja, tutkimusjohtajia, tutkijatohtoreita, yliopistonlehtoreita, yliopisto-opettajia tai intendenttejä taikka yli-intendenttejä joidenkin muiden tehtävänimikkeiden lisäksi. Yliopistoissa toimii lisäksi vielä opinnoissaan kesken olevia tohtorikoulutettavia, tutkimusavustajia, opetusavustajia sekä lääkärin, hammaslääkärin tai eläinlääkärin työhön erikoistuvia henkilöitä.


Sarin kotona: Blogin 2-vuotis synttäriarvonta\nKaksi vuotta sitten perustin blogin ja päivääkään en ole katunut.\nNiin paljon tästä blogin pitämisestä tykkään.\nTämä on minulle mieluinen harrastus.\nOlen saanut blogin myötä uusia "ystäviä" joiden kanssa\non mukava kirjoitella kommentteja puolin ja toisin.\nHaluan kiittää uskollisia lukijoitani ja kommentoijia\nsekä satunnaisesti täällä piipahtavia. 💗Jokainen teistä on tärkeä\nja tekee tästä blogi harrastuksestani vieläkin tärkeämpää.\nToivon tietysti, että pysytte blogini mukana vielä monta vuotta.💗\nNyt siihen arvontaan. Arvon keittöaiheisen setin.\nSettiin kuuluu kolme keittiöpyyhettä, magneetti ja aterimet tiskirätti.\nArvontaan voi osallistua blogini kirjautunut lukija.\nJos et ole vielä lukijani ja haluat osallistua arvontaan,\nniin voit liittyä lukijaksi myös arvonnan aikana.\nKommentoimalla saat yhden arvan.\nVoit kommentoida mikä syksyinen herkku/herkut on sinun lempparisi?\nMinun on kanttarellikastike ja omppupiirakka muropohjalla.\nJos sinulla on risuja tai ruusuja antaa blogilleni, niin\nvoit kommentoida samalla niistä. Tai onko postaus toiveita?\nArvonta aika on 6.9-20.9.2017\nLähettänyt Sarin kotona klo keskiviikkona, syyskuuta 06, 2017\nHannele Ruusukummusta 6. syyskuuta 2017 klo 10.57\nIhana arvonta! Onnea -vuotiaalle blogillesi♥\nKAnttarellikastike on kyllä parasta syysherkkua...ja tietysti piirakat..:)\nritva 6. syyskuuta 2017 klo 11.26\nOnnea 2 vuotiaalle blokillesi. Tietty kanttarellit ja myös marja ja omenapiiraat. Mukavaa keskiviikko päivää:)\nMaiccu / Mansikoita ja vaahtokarkkeja 6. syyskuuta 2017 klo 12.21\nIhana arvonta ja onnea 2-vuotiaaille ❤ Omenapiirakka vaniljakastikkeella🍏\nliisan kotona 6. syyskuuta 2017 klo 12.27\nOnnea 2-vuotiaalle!! Sienipiirakka on yksi suosikeistani\nJenni/ Sinkkis ja Kinkkis -blogit 6. syyskuuta 2017 klo 12.29\nPaljon onnea kaksivuotiaalle!! Suosikkisyysherkku on varmaankin omenakaurapaistos ja kantarellikastike tulee hyvänä kakkosena :)\nAnonyymi 6. syyskuuta 2017 klo 12.36\nOnnea 2-vuotis synttäreiden johdosta! Oma herkku uuniomenat ja toki omasta puusta napsitut omenat ihan silteen ja mustaherukat, nam!\nAila 6. syyskuuta 2017 klo 13.06\nPaljon onnea! Herkkua Tarte tatin ja päälle kermavaahtoa pienellä rommilisällä.\nLeena 6. syyskuuta 2017 klo 13.25\nOnnitteluni Sinulle ♥ Ihana blogi Sinulla on ♥ ja herkkuni on ehdottomasti omppupiirakka ja nyt kerron, että eilen maistoin ensimmäisen kerran kanttarelleja, sain ystävältä niitä, kun kerroin että en ole koskaan maistanut (emme ole oikein sieni-ihmisiä) Ihanaa kesäviikkoa Sinulle ♥\nPäden paja 6. syyskuuta 2017 klo 14.13\nOikein paljon 2v-onnitteluja🌹Sinulla on ihana blogi❤Syysherkuksi sanoisin kaalilaatikko ja omppukaurapaistos😊Mukavaa päivää sinne🌻\nTeija Hämäläinen 6. syyskuuta 2017 klo 14.48\nKanttarellimuhennos on kyllä syksyn ykkösherkku ja sitä on jo tänä syksynä syöty useampaan otteeseen. Makealta puolelta uuniomenat vievät voiton.\nBloggerlukijana mukaan arvontaan.\nAnonyymi 6. syyskuuta 2017 klo 14.56\nSaako tällainen tyhmä surffailija kysyä, mitä tarkoittaa lukijaksi kirjautunut Siitä puhutaan monissa blogeissa. Tämä pn kyllä mukava blogi. On montaa asiaa, ei vain meikkejä ja muotia.\nSarin kotona 6. syyskuuta 2017 klo 15.11\nSivun oikealla laidalla lukee LUKIJAT. Tällä hetkellä kirjautuneita\nhenkilöitä on 218. Eli, jos haluat osallistua kilpailuun klikkaa sinistä ruutua, jossa lukee\nAnniina 6. syyskuuta 2017 klo 15.06\nOnnea 2-vuotiaalle blogille! :) Oma syysherkkuni on ehdottomasti omenapaistos vaniljajätskin kanssa:) Mukana arvonnassa!\nSanna P 6. syyskuuta 2017 klo 15.44\nOnnea! Munkin lemppari on kanttarellikastike ja ylipäätään kanttarellit missä vaan, piiraassa tai vaikka pizzan päällä. kaljukeiju@gmail.com\nJohanna 6. syyskuuta 2017 klo 16.04\nPaljon onnea! Blogisi on ihana, ja olenkin seurannut blogiasi lähes alkumetreiltä. ❤ Syysherkku on ehdottomasti sieniruoka! 😍\nsikurina 6. syyskuuta 2017 klo 16.20\nKauraomenapaistos :) Onnea blogille!\nIrma 6. syyskuuta 2017 klo 16.22\nOnnea! Ruusuja annan sulle blogistasi:)ja paljon;)\nMinä kyllä tykkään kasvimaalta kertätyistä porkkanoista, punajuurista ym. ja niistä tehdyistä uunijuureksista kermaviilistä tehdyn kastikkeen kanssa.\nMoni näyttää kanttarelleista tykkäävän ja niitä valmistan myös miehelleni mutta itse en sieniä syö;(\nmummo 6. syyskuuta 2017 klo 16.31\nPaljon onnea! Itseasiassa luulin että olet jo kauemminkin blogannut. Syksyisin parasta on uuniomenat. mummolta@gmail.com\nAnne H 6. syyskuuta 2017 klo 16.40\nMinun syksyinen herkku on ehdottomasti itse tehty omenapiirakka / marjapiirakka. Sitten kynttilän valossa vielä. Siinä on syksyn paras aika. Annan myöskin pelkästään ruusuja ja onnea blogille. <3\nemailini on : raikuli_90@hotmail.com\nMamma63 6. syyskuuta 2017 klo 16.49\nOn mahtavaa kuulua tällaiseen blogiyhteisöön ja jakaa tuntoja ja tekemisiä!\nJatka Sari samaan malliin!\nKristiina kauniimpaakuinkoskaan.blogspot.fi 6. syyskuuta 2017 klo 17.12\nMä tykkään sun blogista ja kuule myös kanttarellikastikkeesta.Mukana kivassa arvonnassa!ja vielä paljon paljon Onnea blogillesi❤❤\nNeili 6. syyskuuta 2017 klo 17.23\nKaalikääryleet ja uuniomenat.\nMaatiaiskanasen Elämää 6. syyskuuta 2017 klo 17.31\nOnnea ihanalle 2-vuotiaalle <3 Min syksyin lemppari herkku on uuniomenat <3\nAnsu/Tuuliannikantuvassa 6. syyskuuta 2017 klo 17.48\nMinun syksyinen herkkuni on uuniomenat vaniljakastikkeella. Erilaiset ruoka- ja leivontaohjeet, joita olet postaillut ovat olleet mieleeni. Perheeni on saanut nauttia monista herkuista. Toivon niitä siis jatkossakin. Sinulla on myös kivoja ja nopeita tuunausideoita. Kun joulu lähestyy, toivon jouluisia reseptejä. Eikä sovi unohtaa myös ihania sisustusideoitasi, niitäkin lisää, kiitos ❤\nAnja 6. syyskuuta 2017 klo 18.26\nOnnea 2-vuotiaalle ja suuri kimppu ruusuja näin virtuaalisesti ♡ Syksyinen herkkuruoka on kaalilaatikko ja järkkäri marjapiirakka.\nErja 6. syyskuuta 2017 klo 18.59\nHienoa, kaksi vuotta jo blogia. Tää onkin oikeestaan ainut blogi mitä seuraan 😄 mun lempi syysherkut on kauraonenapaistos vaniljakastikkeella. Syksyisin teen myös useasti lihapatoja joissa on juureksia mukana.\nErja 6. syyskuuta 2017 klo 19.00\nKauraonena 😂😂 kauraomena tietysti... 🍎🍏\nAnniK 6. syyskuuta 2017 klo 19.11\nOnnea 2-vuotiaalle! Minun ehdoton syysherkku on uuniomenat! Mukavaa viikonjatkoa Sari sinulle.\nSari/Sarkan kotona 6. syyskuuta 2017 klo 19.45\nPaljon onnea mukavalle 2- vuotiaalle blogille! ❤Monta kivaa herkkua olen täältä löytänyt. Kiva, kun on monenlaisia juttuja. Tietenkin mukana kivassa arvonnassa! :)\nSyysherkku on varmaan omenapiirakka vaniljakastikkeen tai jäätelön kera.\nMarketta Väisänen 6. syyskuuta 2017 klo 19.53\nKala erilaisilla tuoreilla sienillä. Nyt saa niin monenlaisia sieniä tuoreena, kun vaan jaksaa metsään mennä.\nOnni on lauantai 6. syyskuuta 2017 klo 20.10\nONNEA! ONNEA! Synttärisankari-blogille :)\nHmmmm...syysherkkuani on kaikenlaiset sienet ja juurekset..ihan valmistustavoista riippumatta. Menee keittoina, piiraina, paistoksina, soosseina... :D :D\nSari Riekkola 6. syyskuuta 2017 klo 20.16\nPaljon onnea kivalle blogillesi! :)\nTämä on kyllä niin ihana harrastus ja vie mukanaan!\nMinun syksyinen herkku on mustikat eri muodoissaan, mukana arvonnassa!\nKirsti 6. syyskuuta 2017 klo 20.38\nOnnea 2-vuotiaalle ��! Olen ollut blogisi lukija vasta vähän aikaa, mutta tykkään tästä. Syysherkkujani ovat erilaiset kasvikset, sienet, kalat, marjat ja kotona kasvavat hedelmät.\nVilla Tuta 6. syyskuuta 2017 klo 20.40\nOikein paljon onnea superihanalle blogillesi. Kanttarellit ja kaikki marjat.. ne ovat herkkuja. Mukana arvonnassa:)\nBetween 6. syyskuuta 2017 klo 21.05\nLämpimät onnittelut! Jatka vain samaan tyyliin. Yhtään risua en anna, vaan ison puskan kauniita ruusuja.\nIlman muuta mukana arvonnassa ja aion myös pysyä lukijanasi.\nIngi 6. syyskuuta 2017 klo 21.44\nOnnea ja menestystä kivalle blogillesi! Syksyyn kuuluvat omenat kaikissa muodoissa, olen omenoiden suurkuluttaja!\nTanja 6. syyskuuta 2017 klo 21.47\nTuoreet metsän ja puutarhan antimet. Haudutetut padat ja laatikot puutarhan ja metsän satoa hyväksikäyttäen.\nPidä maanläheinen ote.\nKaura 7. syyskuuta 2017 klo 0.23\nOnnea Sari blogillesi! Jatka samaan malliin, mukavan vaihtelevia postauksia. :) Syksyn herkkuni on sienet, puolukat, omput ja myskikurpitsa :p\nKahdella arvalla mukaan. :) lamerinquecit@gmail.com\nNanna 7. syyskuuta 2017 klo 0.25\nKantarellit paistettuna! Nam :)\nHalejo 7. syyskuuta 2017 klo 0.35\nOnnittelut! :) Vispipuuro taitaa olla minulle se paras herkku. hiltuha(at)gmail.com\nElise H. 7. syyskuuta 2017 klo 1.29\nOnnea 2-vuotiaalle blogille! Minun ihanin syysherkkuni on kauraomenapaistos vaniljajäätelön kera :)\nHippo hiiri 7. syyskuuta 2017 klo 6.22\nPaljon onnea! Sienisalaatti on parasta herkkua täällä. :)\nK 7. syyskuuta 2017 klo 6.42\nOnnea! Omppupiirakka, porkkanapiirakka ja mausteinen tee. :)\n-A-/ Koti Saksassa, sydän Suomessa 7. syyskuuta 2017 klo 9.54\nHmmmm, syksyinen herkku voisi olla slow cookerissa hitaasti valmistettu lihapata. Slow cookeria tulee nimittäin käytettyä vain syksyisin/talvisin.\nPaljon onnea blogille synttäreiden johdosta!\nTanja Lintunen 7. syyskuuta 2017 klo 11.08\nOnnea! Puolukkapiirakka on lempi syysherkkuni. tanja.lintunen@hotmail.fi\nUnelmia Keltaisessa Talossa KatjaS 7. syyskuuta 2017 klo 11.50\nOnnea blogille! Syksyinen herkkuni on omena(päärynä)kaurapaistos :)\nSari 7. syyskuuta 2017 klo 12.42\nOnnea blogille! Minun syksyinen herkkuni ovat paistetut kanttarellit joko leivän päällä tai sellaisenaan. Sitten tietysti kaaliruoat, keitto ja laatikko etunenässä!\nTeSa 7. syyskuuta 2017 klo 14.55\nOnnea blogitaopaleesi vuosipäivästä!\nEn ole yhdenkään blogin kirjaantunut lukija, mutta monen aktiivinen lukija ja kommentoija.\nKyssäriisi vastaus, omena-kaurapaistos.\nKaisu 7. syyskuuta 2017 klo 15.00\nOnnea blogillesi jatkossakin!\nMinä tykkään omenaisista herkuista! 🍎🍎🍎\nTupun tupa 7. syyskuuta 2017 klo 15.03\nMinun syysherkkuja on sienet eri muodossaan.\nKastikkeet, piirakat ja sienumurekkeet.\nMaarit / Rosanpunaista kultaa 7. syyskuuta 2017 klo 15.04\nHelmis 7. syyskuuta 2017 klo 15.43\nPaljon onnea blogille <3\nOmppupaistos kera vaniljakastikkeen on suurta herkkua näin syksyllä :)\nma-te 7. syyskuuta 2017 klo 16.15\nOlen niin kaikkiruokainen, mutta kanttarellipiirakkaa on tullut tehtyä jo useamman kerran ☺\nMaija Hongisto 7. syyskuuta 2017 klo 16.52\nOikein paljon onnea 2-vuotiaalle blogillesi 💝Blogisi on niin ihana, että ojennan tosi ison kimpun ruusuja.\nSyysherkkujani ovat kaalikääryleet, kanttarellikastike ja kaura-omenapaistos.\nannikajokinen 7. syyskuuta 2017 klo 16.55\nOmanapiirakka vaniljakastikkeella ja kanttarellipiirakka\nSatu /Talossano23 7. syyskuuta 2017 klo 17.36\nSyksyinen herkku? taitaa olla tuoreat kasvikset ja niistä tehty ruoka....porkkana-inkiväärisosekeitto on suosikki.\nKaisa 7. syyskuuta 2017 klo 18.41\nOnnea Sari ja ilman muuta arvontaan mukaan! Voi syksyhän on täynnä kaikenlaisia herkkuja, en kyllä osaa yhtä tähän sanoa, marjat, sienet, vihannekset...\npirren omat jutut ja käsityöt 7. syyskuuta 2017 klo 19.13\nOnnea 2-vuotiaalle blogille. Minusta on omenapiirakka vaniljakastikkeen on herkkua syksyisin.\nMukavaa torstai illan jatkoa sinulle!\nKaaru - Pieni lintukoto 7. syyskuuta 2017 klo 19.25\nOikein paljon onnea 2-vuotiselle blogitaipaleellesi! Ilo on ollut kulkea mukana 💛\nParasta syysherkkua ovat omanapaistos ja itsetehdyt hillot marjoista ja hedelmistä. 😋\nrita 7. syyskuuta 2017 klo 20.05\n2-vuotisonnittelut! Ihana seurata mitä Sarin kotona tapahtuu :) Kaunista ja herkullista ja...\nHmm, syysherkku vaihtelee päivästä toiseen, mutta valitsen nyt semmoisen, mitä itsekin osaan (onnistuu ainakin joskus!) tehdä: pihlajanmarjahyytelö :)\nHensku - Sydämellistä 7. syyskuuta 2017 klo 20.40\nOnnea 2-vuotiaalle blogille!!! Omppuherkut kuuluvat täälläkin syksyisiin suosikkeihin, samaten kantarellikeitto. Ilmojen viilentyessä tekee mieli raskaampaa ruokaa kuin kesällä, joten laatikot ja padat maistuvat myös.\nNanni 7. syyskuuta 2017 klo 21.37\nOnnea 2-vuotiaalle. Bloggaaminen on kyllä kivaa vaikkakin aikaavievää puuhaa. Mutta kuinka paljon olen siitä saanut, uusista ystävistä lähtien <3\nVäkertäjä 7. syyskuuta 2017 klo 22.15\nOnnea x 2 :)\nBloggailu on kyllä hauska harrastus, ja sinä päivitätkin ahkerasti blogiasi - en aina ehdi edes mukaan ajantasaisesti :D :D\nMukana arvontaan tietty.\nJa se herkku: kaalikääryleet ja sienijutut :)\nSirkkuli 7. syyskuuta 2017 klo 23.31\nPäivi 8. syyskuuta 2017 klo 0.59\nOnnittelut 2-vuotiaalle <3 Sinulla on tosi kiva ja paljon hyvää asiaa sisältävä blogi joten aion pysyä matkassasi nyt kun löysin blogisi! Ai niin se mieliherkku syksyn on mustikkapiirakka ja kanttarellikastike :)\nanna s. 8. syyskuuta 2017 klo 5.31\nMukana kivassa arvonnassa :) Ehdoton syksyn herkkuni on omenapiirakka :P\nklaara 8. syyskuuta 2017 klo 7.37\nHelinä 8. syyskuuta 2017 klo 7.56\nPaljon onnea kaksivuotiaalle:-) Mukana arvonnassa jossa on kiva lahja\nJaana M / My life 8. syyskuuta 2017 klo 14.06\nOnnea 2v <3 Sulla on kyllä kiva blogi, tykkään :) Muna herkkua on punaviini ja suklaa :D Tottahan toki myös hyvä ruoka!\nMarja-Liisa 8. syyskuuta 2017 klo 17.02\nKanttarellikastike ja omenapiirakka on ihania syksyherkkuja.\nSariM 8. syyskuuta 2017 klo 18.47\nOnnea 2-vuotiaalle kivalle blogille!\nOmenapiirakka vaniljakastikkeen kera on aika hyvä herkku!\nPurulaari 8. syyskuuta 2017 klo 18.49\nOnnea kaksivuotiaalle! Paras syksyinen herkku on kaura-omenapaistos vaniljakastikkeen kera.\nSanna 8. syyskuuta 2017 klo 18.55\nOnnea 2-vuotiaalle! :) Sienistä tykkään :)\nNenna 8. syyskuuta 2017 klo 19.41\nOikein paljon onnea! :) Lemppariherkkuani on kantarellipasta!\nHilda Hissu 8. syyskuuta 2017 klo 20.43\nPaljon onnea! Lempparini on mustikkapiirakka :)\nTiinaS 9. syyskuuta 2017 klo 11.15\nPaljon onnea! Omenat on suosikkini, joko ihan sellaisenaan tai jotenkin valmistettuna.\nSisustEllen 9. syyskuuta 2017 klo 20.17\nVoi onnitteluhalit kaksivuotisesta blogitapialeestasi<3 Luulisin olevani lukijasi, mutta tarkistan tilanteen kommentin jättämisen jälkeen:)\nSyksyn ehdottomasti suurin herkku ovat kotimaiset marjat♥♥♥\nSisustEllen 9. syyskuuta 2017 klo 20.21\nEnpä ollut kirjautunut lukijasi, vaikka usein täällä käynkin:) Nyt klikkaukset on kuitenki tehty<3\nWillenmiina 10. syyskuuta 2017 klo 14.50\nOnnittelut kivasta blogista. Syksyn ehdoton herkku on kainuulainen mustikkakukko; ei mitään laihisleipomus, mutta hyvää!\nMilli`s Little Home 10. syyskuuta 2017 klo 16.23\nPaljon onnea blogillesi<3\nSyksyn lemppari on omenapiirakka, sienistä en välitä...\nRiiti 10. syyskuuta 2017 klo 16.41\nOnnea kaksivuotiaalle. Omenapiirakka ja uuniomenat vaniljakastikkeen kera ovat syyssuosikkini. riiti81(At)gmail.com\nAikku 12. syyskuuta 2017 klo 15.10\nOnnea 2-v!Mukana arvonnassa!Syksyllä parasta marjat ja sienet sekä kaunis luonto.\nhttp://tuijankortteilua.blogspot.com 12. syyskuuta 2017 klo 16.59\nOnnittelut blogille, kiva täällä on käydä lukemassa.\nSari Taurula 12. syyskuuta 2017 klo 21.22\nOmppupiirakka vaniljakastike ☺\nHanna H 13. syyskuuta 2017 klo 14.20\nOnnea blogille! Uuniomena on ihanaa <3\nBeate56 13. syyskuuta 2017 klo 22.43\nOnnea blogivuosista. Oi mikä herkkujen tuo omena-mantelitorttu, pitääpä leipoa minunkin. En olekaan vielä omenaherkkuja tehnyt tänä syksynä. On se namia omenapiiras ja vaniljakastike. Kanttarelleja löysin maanantaina ihan lenkkipolun varresta ison pannullisen ja herkkua oli sekin. Arvonnassa mukana ja hyvää syksyn jatkoa sinulle. Voi kun tulisi vielä aurinkoisia ilmoja, kun kesä oli mitä oli. nina40fi@gmail.com\nSuvi 14. syyskuuta 2017 klo 16.18\nOnnea! Mukavan oloinen blogi. Ja aivan ihana palkinto.Omenahyve vaniljakastikkeen kera.\nTeresa Sjönberg 15. syyskuuta 2017 klo 22.55\nHyvää synttäriä! Omenapiirakka ja omppuhillo cornflakesien päälöä.. ihanaa perjantaita!\nKisu 16. syyskuuta 2017 klo 7.47\nSyksyn herkkuja tattirisotto sekä kaikki omenasta valmistetut herkut, kauraomenapaistos vaniljakastikkeen kanssa ykkösenä, slurps :)\nJani / Kaikki Paketissa 18. syyskuuta 2017 klo 17.25\nSyksyinen herkku on omppupiirakka. Ehdottomasti :) Mukana arvonnassa ja mojovat onnittelut kaksivuotiaalle :)\nJaana M / My life 18. syyskuuta 2017 klo 18.18\nMukaan arvontaan! Paljon onnea 2v 💓 mun herkku syksyllä on juurikin omenapiirakka 🙂\nAnneli A 18. syyskuuta 2017 klo 18.44\nPaljon onnea 2-vuotiaalle blogillesi! Mukana arvonnassa. Syksyn herkkuja omenapiirakka.\nPiipe A 18. syyskuuta 2017 klo 20.44\nSydämelliset onnittelut ihanalle blogillesi! Täällä on kiva vierailla. Omppupiirakka kuuluu ehdottomasti syksyyn.\nMarihantee 18. syyskuuta 2017 klo 23.17\nOo, enpäs ole huomannut lainkaan tällaista arvontapostausta! Tosin vasta teen paluuta blogimaailmaan pidemmän "hunningollaolon" jälkeen, niin on kertynyt paljon luettavaa :)\nPaljon onnea ihanalle blogille ♥\nSallikka 18. syyskuuta 2017 klo 23.45\nPaljon onnea blogille! Ehdoton syysherkkuni on itsetehty omenapiirakka :)\nmummeli 19. syyskuuta 2017 klo 7.32\nMinun syksyinen kerkkuni on kaikenlaiset oman sadon sosekeitot. Niitä teen aina syksyisin erilaisia, ne vaan on niin maukkaita.\nMaija V 19. syyskuuta 2017 klo 16.53\nOnnea 2-vuotiaalle ihanalle blogille ja tietysti hurjasti onnea sen idearikkaalle pitäjälle!\nMun syyslemppari on rahkapuolukkapiirakka.(olipa vaikea taas tää kirjautuminen, tuli sähköpostiin viesti, että mun tiliin yritetty kirjautua, joku turvallisuusjuttu, en tiiä mikä oli). Liian kauan ollu vissii hiljaa!!\nPionihullunpäiväkirja 19. syyskuuta 2017 klo 17.29\nOnnea ihanalle 2v blogillesi! Omenapiirakka vanilijakastikkeella on hyvää! Sieniä ihailen metsässä, niistä tulee sadut mieleen.\nMarie H 20. syyskuuta 2017 klo 10.25\nEnsimmäisenä mieleeni tulee mustikkapiirakka, nam! Ihan yksi ehdoton lemppari näin syksyisin. Ja kovin paljon tulee syötyä ihan vain maustamattoman jogurtin kanssa mysliä ja pakastimesta mustikoita ja puolukoita.\nPerjantai heipat ja ostoksia\nSyysistutuksia ja (arvonta muistutus!)\nKirpputori löytöjä ja (arvonta muistutus!)\nKanervakranssi ja pupuvauva


Heiskari Kari, Karjalainen Asko, Tikkanen Saara\nNimeke:\tKohti oikeaa ymmärrystä ja oikeaa osaamista. Teoksessa A. Karjalainen (toim.) Osaamisen opettaja\nTekijä:\tHeiskari Kari; Karjalainen Asko; Tikkanen Saara\nTiivistelmä:\tUskomme, että osaamisperusteisen mallin avulla koulutus voi tuottaa aiempaa parempaa, uskottavampaa ja työelämän kannalta käyttökelpoisempaa osaamista. Jotta tässä onnistutaan, osaamisen tunnistamisen ja osaamisen kehittämisen toimenpiteiden täytyy johtaa oikeaan lopputulokseen. Jos osaaminen tunnistetaan riittäväksi ilman että se on sitä, syntyy osaamisharha ja tehdään karhunpalvelus sekä oppijalle että työelämälle. Jos väärää osaamisen tunnistamista käytetään perusteena puuttuvan osaamisen hankkimiseen, saatetaan vahvistaa väärän oppimisen jatkumoa.\nPysyvä osoite:\thttp://urn.fi/urn:nbn:fi-fe2018102938961\nHeiskari, K., Karjalainen, A. & Tikkanen, S. 2018. Kohti oikeaa ymmärrystä ja oikeaa osaamista. Teoksessa A. Karjalainen (toim.) Osaamisen opettaja. ePooki. Oulun ammattikorkeakoulun tutkimus- ja kehitystyön julkaisut 56. Hakupäivä 25.2.2021. http://urn.fi/urn:nbn:fi-fe2018102938961.\nUskomme, että osaamisperusteisen mallin avulla koulutus voi tuottaa aiempaa parempaa, uskottavampaa ja työelämän kannalta käyttökelpoisempaa osaamista. Jotta tässä onnistutaan, osaamisen tunnistamisen ja osaamisen kehittämisen toimenpiteiden täytyy johtaa oikeaan lopputulokseen. Jos osaaminen tunnistetaan riittäväksi ilman että se on sitä, syntyy osaamisharha ja tehdään karhunpalvelus sekä oppijalle että työelämälle. Jos väärää osaamisen tunnistamista käytetään perusteena puuttuvan osaamisen hankkimiseen, saatetaan vahvistaa väärän oppimisen jatkumoa.\nJos oppijan osaaminen ei ole riittävää, osaamisen opettajan tehtävä on auttaa häntä ymmärtämään puutteelliset kohdat. Puutteellisen osaamisen taustalla saattaa olla väärin ymmärrettyä teoriaa, vanhentuneeseen tietoon pohjautuvaa käsitystä tai kokeilemalla opittua ja tavaksi muodostunutta suppeaa käytäntöä.\nVarsinainen ongelma piilee siinä, että oppijan virheelliset käsitykset eivät helposti muutu koulutuksen aikana vaan ne liian usein pysyvät ennallaan, joskus jopa vahvistuvat. Oppija selittää havainnoimiaan ilmiöitä ja oppii uutta vain olemassa olevan käsityksensä pohjalta. Alustavat käsitykset – virheelliset tai oikeelliset – luovat perustan, joille muodostetaan jäsentyneempi ymmärrys opiskeltavasta asiasta. Osaamisen opettajan tehtävä on tietää, tunnistaa ja auttaa poisoppimaan virheelliset käsitykset.\nIhmiset saattavat pitää sitkeästi kiinni vääristä käsityksistään, vaikka heille on opetettu uusi selitysmalli. Luonnontieteissä oppijalla on usein virheellisiä arkikokemukseen pohjautuvia käsityksiä fysikaalisten ominaisuuksien suhteen. Lapsesta asti olemme esimerkiksi oppineet: "Laita ulko-ovi kiinni, ettei kylmä tule sisään". Tämän opitun tiedon perusteella useat ovat luoneet käsityksen lämmön siirtymisestä kylmästä lämpimään. Jo peruskoulun fysiikan lämpöopin tunneilla opettaja opettaa, että vapaassa lämmönsiirtymisessä lämpö siirtyy aina lämpimästä kylmään. Valitettavan usein opettajan opetukset eivät muuta oppijan opittua käsitystä lämmönsiirtymisestä, vaan oppijan mielestä lämpö siirtyy edelleen kylmästä lämpimään lapsena opitun tiedon mukaisesti.\nHumanistisilla aloilla ennakkokäsityksiin sisältyy puolestaan stereotyyppejä ja yksinkertaistuksia. Historia saatetaan esimerkiksi ymmärtää yksipuolisesti hyvien ja pahojen kamppailuksi. Opettajien voi olla vaikea luopua opettajakeskeisestä toiminnasta, vaikka he saavat perusteellisen valmennuksen uuteen pedagogiikkaan. Vanhat tavat salaisesti uskotaan uusia paremmiksi, ja ajatellaan, että opetuksen tilanteissa ollaan siten turvallisella pohjalla.\nRatkaisevaa osaamisperusteisessa opetuksessa on, että se auttaa oppijat paljastamaan ennakkokäsityksensä opittavasta aiheesta ja tarjoaa heille tilaisuuden käsitysten kyseenalaistamiseen ja täydentämiseen. Osaamisen opettaja rakentaa tehtäviä ja tilanteita, joissa oppijoiden ajattelutavat tulevat esille. Hän käyttää näitä tietoja lähtökohtana uuden oppimiselle ja seuraa oppijoiden muuttuvia käsityksiä opetuksen edetessä.\nTarinassa Kala on kala, uusi tieto tulee osaksi aiemmin muodostettua käsitystä. Tarina kertoo kalasta, joka halusi tietää, miltä olennot näyttävät kuivalla maalla. Kala ystävystyy sammakonpoikasen kanssa, joka kasvettuaan siirtyy maan pinnalle. Sammakko palaa lampeen kuvailemaan kalalle näkemiään ihmisiä ja eläimiä. Tarinassa on kuvattu, miten kala kuvittelee mielessään jokaisen hahmon näyttävän kalalta niin, että hahmoa on muunneltu vain sen verran, mitä sammakon kuvaukset ovat vaatineet. Tarina havainnollistaa vaaran siinä, miten voi käydä, kun ihminen rakentaa uutta tietoa aiemman ymmärryksensä pohjalle.\nAebli, H. 1991. Opetuksen perusmuodot. Helsinki: WSOY.\nLavonen, J., Meisalo, V. et al. Oppilaiden ennakkokäsitykset.


Keskustelu - Millainen tabletti kannattaa hankkia? | Tekniikka ja energia | Tiede\nMillainen tabletti kannattaa hankkia?\nklo 14:17 | 9.12.2013\nMitä ominaisuuksia pitäisi ottaa huomioon tabletin hankinnassa? Ideana olisi hankkia sellainen läpyskä, jolla voi vaivattomasta selata, kuunnella ja katsella nettitarjontaa, hoidella sähköpostit, laskut, sun muut normihommat seikkaillessaan kotimaassa ja välillä ulkomailla.\nItselläni ei ole hajuakaan eri vaihtoehdoista eikä huvita selvittää itse, koska täältä varmasti saa fiksumpien ja kokeneempien neuvoja. (Näkkärille en halunnut tätä kyselyä avata, koska luotan näissä asioissa enemmän tähän palstaan. Ja pahoittelut, että olen käynyt vieraissa).\nklo 14:32 | 9.12.2013\nItse en hankkisi minkäänlaista, tietokoneena sillä ei tee mitään ja uskon, että jokaisella kuitenkin on läppäri tai pöytäkone joka korvaa tuon turhakkeen.\nMiniläppäri on ehkä parempi.\nklo 14:35 | 9.12.2013\nHyvin pitkälti mielipidekysymys, kaikki tabletit toimivat ihan ok nykyään, roskaa ei juuri löydy markkinoilta halpoja kiina-tabletteja lukuunottamatta.\nHenkilökohtainen inhoni Applea ja sen tuotteita ja filosofiaa kohtaan estää omenatuotteiden suosittelun, Windows RT:stä (Nokia ja Microsoft) kannattaa pysyä erossa ohjelmatarjonnan takia, joten suosittelen Android-pohjaista tablettia, tarkemmin Nexus 7. Sopivan pieni mukana kuljetettavaksi, mutta tarpeeksi iso käytön kätevyyden kannalta. Ohjelmatarjonta ei jätä toivomisen varaa ja rauta on hinta/laatu-suhteeltaan tasapainossa. Lisäksi Androidin uudistukset tulevat Googlen omiin laitteisiin aina ensimmäisenä.\nklo 14:47 | 9.12.2013\nSellainen, jolla pääsee nettiin silloinkin, kun ei ole langatonta verkkoa käytettävissä. Yhteyden saa älypuhelimen avulla, jos sellainen on. Sellainen tabletti, jossa on riittävästi muistia - tai mahikset sitä hankkia lisää. Minitabuilta ei paljoa viitsi edes lehteä lukea. Itselle esim. sähköinen Hesari matkoilla on eräs tärkeä toiminto. Tv-ohjelmia yms. katsoo varsin mukavastikunnon tabletilta, mutta miniltä ei. se isompikin kulkee mukana lähes aina mukavasti, mutta miniläppäriä en viitsisi raahata. Kotonakin usein käytän meluumin tabuani, vaikka konekin olis. Se kulkee sohvalle, ruokapöytään jne. helpommin. Ja on nopeampi avata, mikä ei ole haitta.\nItselleni merkki ratkesi sillä, millä musaohjelmalla jo oli muut laitteeni. Niiden merkki taas ratkesi aikoinaan käytettävyyden perusteella. Nykyään saattaisi ratkaisu olla toinen, mutta silloin kauan sitten oli ipodin toiminnallisuus ja toimintavarmuus ihan toisella tasolla kuin muiden. Ainakin itse siis mietin sitä, missä ympäristössä jo toimin muiden laitteideni puitteissa. Joku innokas ei ehkä koe vaihdoksia vastaavan ikävinä.\nItse olen erittäin tyytyväinen iPadin käyttäjä. Akkukesto yksissään on jo loistava. Ei kaatuile eikä jumittele, joten voiko enempää vaatia. Kaiken päälle pirun simppeli käyttää. Mitä tulee laskujen maksuun, niin ainakin Danske bankin mobiilisovellus on pirun hyvä, kuulema Nordeankin vastaava olisi varsin ok, mene ja tiedä. Tarkoitin tällä vain sitä, että mobiilivehkeillä pankkipalvelut hoituvat paremmin sitä varten tehdyllä sovelluksella, kuin selaimella.\nMuita omenoita ei kämpässäni ole, joten mitään mäkkifilosofiaa muhun ei ole päässyt juurtumaan ennalta. Tai no, nyt on tietty tuo iPhone (4s), eikä hullumpi värkki sekään.\nKokemukseni on siis vain yhdestä tabletista, mutta se kokemus on hyvä. Liikkuvan ihmisen kannattaa toki hankkia sitten se malli jossa on paikka myös SIM -kortille, niin ei ole pelkän wifin varassa.\nklo 16:32 | 9.12.2013\nSemmoinen kannattaa hankkia, jossa on langattoman verkon lisäksi 3G (tai 4G) -yhteys ja joka tarvittaessa toimii myös puhelimena. Kotosalla ollessa käytän läppäriä, mutta kun olen liikekannalla, on paljon vaivattomampaa ottaa tabletti mukaan. Alkaa olla muuten joidenkin tablettien ja älypuhelinten ero veteen piirretty viiva.\nklo 16:39 | 9.12.2013\nEnpä tiiä. Itelläni olis sim-kortille kyllä paikka tabletissa, vaan mitäpä sillä tekee, kun puhelimen yhteyspisteen kautta saa yhteyden. Itse en ole viitsinyt toista liittymää hankkia - ja maksaa. Puhen nyt on kuitenkin aina messissä ja monissa paikoissa on wifi käytettävissä. Nytkin yhteys puhelimen kautta, kun työpaikan verkko on niin surkea. Sitten tietty eri juttu, jos ei ole älyluuriä käytössä. Silloin toki ehdottomasti geetä peliin.\nklo 16:55 | 9.12.2013\nNeliytiminen ja hyvällä näytöllä varustettu. Minimissään kahdella ytimellä varustettu. Mikään ei ole niin turhauttavaa, kun odotella webbisivujen lataantuminen näytölle (vaikka olisikin nopea yhteys) tai ekirjojen sivujen vaihtuminen. Käy vaikka Verkkokaupassa kokeilemassa eri tablettien käyttökokemusta, mikäli mahdollista. Halvimmat tabletit sopivat sudokun ja vastaavien pelien pelaamiseen.\nEdit: Akun kestollakin on merkitystä matkakäytössä. Ekirjojen lukemisessakin kannattaa kiinnittää huomiota näytön laatuun ja akun kestoon, sillä kirjojen lukeminen saattaa muuttua rasittavaksi jos näytön kontrasti tai resoluutio ovat huonoja, ja näytön taustavalo kuluttaa paljon virtaa. Leffakäytössä näytön laadulla ja akun kestolla on merkitystä. Samalla kannattaa varmistaa, että laitteen näytönohjainpiiri tukee eri elokuva(tiedosto)formaatteja.\n9.12.2013 klo 16:39\nMinä käytän tabletissani brasilialaista pre-paid -liittymää. Se on halpa (siis Brasiliassa, ei taida Suomessa toimiakaan) ja pelittää hyvin. Lisäksi minun tabletissani on myös puhelinominaisuus.\nMuuten minäkin kyselin tällä samalla palstalla aikoinaan, millainen tabletti kannattaa hankkia. En muista aloitinko itse ketjun vai joku muu. Siellä ole asiasta puhetta monelta kannalta. Löytyisiköhän hakutoiminnolla?\nklo 13:04 | 10.12.2013\nItse en viitsisi puhelimena tablettia pitää, sillä se on liian suuri ollakseen näppärä. Muutoinkin nykyiset puhelimet on ennemminkin liian isoja kuin näppäriä mukanakuletettavia. Tabletiksi taas myös nää minit on ihan liian pieniä. Jos siis näin ollen joka tapauksessa jo on erikseen puhelimessa liittymä, niin miksi maksaa vielä toisestakin? Yhteyspisteen käyttäminen on erittäin vaivatonta. Toki, jos kovin paljon jossain bussissa tablettiaan hinkkaa...kaiketikin tarpeet riippuu omista käyttötavoista, joten ehkä paras neuvo on hankkia " kaikki" ominaisuudet, ettei sitten huomaa kaipaavansa juuri sitä, minkä luuli tarpeettomaksi. Vasta käytössähän sen sitten huomaa, mikä lopulta itselleln olennaista.\nKorvaa sekä läppäri että puhelin tabletilla. Näppikset mukaan niin on hyvä.\nklo 19:47 | 22.1.2014\n22.01.2014 klo 18:54\nMaksoin aikoinaan miniläppäristä sen 250 Euroa, ja se toimii edelleen. Noin pieniä läppäreitä ei enää näytä olevan markkinoilla, joten kun tuo lakkaa toimimasta niin valitettavasti joutunen ostamaan tabletin. Vähän pahasti pelkään että näppis+tabletti ei irtoa alle 250 eurolla, tai jos irtoaa niin eivät toimi yhteen yhtä hyvin kuin pitäisi. Koko tablettivouhotus on hanurista.\nklo 20:09 | 22.1.2014\nIpad Air Logitechin suojakuorella, jossa on näppis, on tuossa vieressäni just sisäänajossa. Varsin lupaava yhdistelmä. Paino selvästi pienempi kuin sen edellisen iPad version. Näppis on siis samalla tabletin suojakotelo, tuki lukuasentoon ja kotelon sulkeminen sammuttaa laitteen automaattisesti.\nNyt on tullut testailtua erilaisia tabletteja tovi joten kommentti tähän. 7 tuuman tabletit parempi versio älykännykästä, oivia vaikka e-kirjojen lukemiseen ja videoita tms katselee ihan ok,. Kevyempi ja kätevä matkalla.\n10 tuumaa taas mahdollistaa em toimien lisäksi mukavammin viestittelynkin joskin todelliseen käyttöön vaikka bt-näppäimistö ainakin minulla on välttämätön, mukavampi katsella videoita ja ylipäätään nettiä kyllä on kuin pienemmällä versiolla, e-kirjat oikeastaan makukysymys.\nReilu puoli vuotta tullut testattua älypuhelimen/tabletin yhdistelmää (Asus/android) ja oikeastaan loistava systeemi huomioimatta joitakin teknillisiä probleemeja. Kaverin iPadia testattua sanoisin että loistava vehje joskin suljetusta systeemistä johtuen musiikin yms siirto laitteeseen typerän vaikeaa, tässä android jyrää, eli itse käännyn androidiin\nTuossapa kuluttaja.fin tuoreita arvioita\nTuolta rupeaa löytymään ja korvaa telakan kanssa pöytäkoneen.


Ikkuna- ja oviasennuksen kehittäminen saneerauskohteissa\nMäkinen, Marika (2012)\nIkkuna- ja oviasennuksen kehittaminen saneerauskohteissa.pdf (672.3Kt)\nTämän opinnäytetyön tarkoituksena oli tarkastella Fenestra Oy:n Tampereen toimipisteen kerrostalosaneerauksen osa-alueen työmaatoimintoja. Opinnäyte-työssä pohdittiin millaisilla toimilla työmaiden kestoa voitaisiin saada sujuvammaksi ja samalla kehitettiin asennuspäällikölle työn dokumentointia helpottavia ratkaisuja. Kerrostalosaneerauksen piiriin kuuluu asunto-osakeyhtiöitä, vuokratalosäätiöitä sekä muita toimijoita.\nOpinnäytetyön tekemisen aikana Fenestra Oy:n Tampereen toimipisteessä teh-tiin muutos koskien asennustyövoimaa ja kaikissa asennuskohteissa siirryttiin käyttämään urakoitsijoita. Tämä muutos aiheutti entistä suuremman tarpeen dokumentoida asioita työturvallisuudesta ja työn suorituksesta tarkasti.\nOpinnäytetyön tuloksena saatiin selville asennustyömaiden ongelmakohtia ja niihin kehitettiin ratkaisuja. Ennakkosuunnittelu, hyvät ohjeistukset ja tehtyjen töiden dokumentointi nousivat näistä tärkeimmiksi. Toimintatapoja pyritään myös tulevaisuudessa edelleen yhtenäistämään Fenestra Oy:n eri toimipisteiden välillä.


Arviointi; Bio- ja elintarviketekniikka - Hämeen ammattikorkeakoulu\nArviointi; Bio- ja elintarviketekniikka\nBio- ja elintarviketekniikan arviointi\nHAMKissa on käytössä osaamisperustainen arviointi. Osaaminen muodostuu tiedoista, taidoista, työskentelytavoista ja asenteista. Opettaja kuvaa opintojakson tavoitteet, arviointiperusteet ja vaadittavat suoritukset opintojakson toteutussuunnitelmassa. Oppimisprosessin aikana arvioinnilla ohjataan oppimista tavoitteiden suuntaan. Arvioinnin avulla opiskelijaa kannustetaan ja motivoidaan itseohjautuvuuteen sekä asettamaan omalle oppimiselle tavoitteita ja seuraamaan omaa edistymistään. Arviointi tukee opiskelijan ammatillisen kasvun prosessia. Opiskelijan osaamista arvioidaan suhteessa kullekin opintojaksolle asetettuihin osaamistavoitteisiin.\nOpettaja arvioi opiskelijan osaamisen opintojakson toteutussuunnitelmassa määritellyillä suoritustavoilla, joita ovat tentit, oppimistehtävät, projektityöt, asiakastyöt, harjoitukset, portfoliot ja oppimispäiväkirjat. Yksilö- ja ryhmämuotoiset toteutukset määritellään toteutussuunnitelmassa. Opettaja voi käyttää arvioinnin tukena opiskelijoiden tekemiä itse- ja vertaisarviointeja tai työelämän edustajan arvioita.\nHAMKissa on käytössä kaksi arviointiasteikkoa.\nPääsääntöisesti käytetään numeerista 5 – 0 asteikkoa, jossa\nAmmatillisen kasvun opintokokonaisuuden opintojaksot ja erikseen hyväksytyissä tilanteissa vapaasti valittavat opinnot arvioidaan asteikolla hyväksytty (H) – hylätty (0):\n0 (suoritus hylätty)\nOpettajan on annettava arvosana viimeistään yhden kalenterikuukauden kuluttua\nopintojakson toteutussuunnitelmaan merkitystä päättymisajankohdasta. Opettaja merkitsee arvosanan opintorekisteriin.\nJos opiskelija ei ole toteutussuunnitelmalla merkittyyn määräaikaan mennessä suorittanut hyväksyttävästi kaikkia opintojaksoon kuuluvia tehtäviä, hänelle annetaan arvosana 0.\nOpiskelijan tulee suorittaa kukin opintojakso toteutussuunnitelmassa mainitun aikataulun mukaisesti. Opiskelijan osasuoritukset ovat voimassa yhden vuoden toteutuksen päättymisestä. Tämän jälkeen keskeneräinen suoritus vanhentuu ja opiskelijan tulee ilmoittautua uudelle opintojaksototeutukselle.\nHyväksyttyä opintojaksoa voi yrittää korottaa kerran vuoden kuluessa toteutuksen päättymispäivästä. Korottamisyritys koskee koko opintojaksoa, ei osasuorituksia. Mikäli korottamisyrityksellä saavutettu arvosana on heikompi kuin alkuperäinen arvosana, alkuperäinen arvosana jää voimaan.\nJos opiskelija haluaa korottaa hyväksyttyä arvosanaa opintojen suoritusajan päätyttyä (yli vuosi toteutuksen päättymisestä), hänen tulee sopia opettajan kanssa korottamisesta seuraavan opintojaksototeutuksen mukaisesti uusintatentin kautta. Tällöin suoritusvaatimukset ja arviointiperusteet ovat uuden toteutussuunnitelman mukaiset.\nHylätyn opintojakson arvosanan korottamista voi yrittää kaksi kertaa. Toteutussuunnitelmassa opettaja ilmoittaa korottamista varten kolme ajankohtaa vuoden sisällä opintojaksototeutuksen päättymisestä. Mikäli opiskelija ei tämänkään jälkeen saa hyväksyttyä arvosanaa, hänen on neuvoteltava opintojakson uudelleensuorittamisesta opettajan kanssa.\nJos opiskelija on tyytymätön saamaansa arvosanaan ja kokee, että se ei vastaa hänen näyttämäänsä osaamista, hän voi pyytää arvosanan oikaisemista.\nOikaisuprosessi on kaksivaiheinen:\nOpiskelija pyytää opettajalta oikaisua suullisesti tai kirjallisesti 14 vuorokauden kuluessa siitä, kun hän on saanut tiedon arvosanasta. Opiskelijan katsotaan saaneen tiedon arvosanasta yhden vuorokauden kuluttua siitä, kun arvosana on kirjattu opintorekisteriin. Opettaja vastaa oikaisupyyntöön sovitulla tavalla (suullisesti tai kirjallisesti).\nJos opettajan vastine ei tyydytä opiskelijaa, hän voi tehdä oikaisuvaatimuksen HAMKin tutkintolautakunnalle 14 vuorokauden kuluessa siitä, kun hän on saanut tiedon opettajan vastineesta.\nTutkintolautakunnalle tarkoitetut oikaisuvaatimukset lähetetään osoitteella:\nPL 230, Visamäentie 35 A\nTutkintolautakunta käsittelee oikaisuvaatimuksen ja pyytää lausunnon arvioinnin suorittaneelta opettajalta sekä harkintansa mukaan ulkopuolisilta asiantuntijoilta. Tutkintolautakunnan päätöksestä ei voi valittaa.\nTutkintolautakunta ei käsittele harjoittelua koskevia oikaisuvaatimuksia.\nHAMK  Opiskelu HAMKissa  Arviointi; Bio- ja elintarviketekniikka


Elop: Nokia tuo Lumian kaikkiin Kiinan verkkoihin - Taloussanomat - Ilta-Sanomat\nJulkaistu: 28.3.2012 11:58\nNokia myy Windows-puhelin Lumiaa useisiin eri kiinalaisverkkoihin, kertoo Nokian toimitusjohtaja Stephen Elop puhelinhaastattelussa.\nNokia on julkistanut Lumia 800 ja Lumia 610 -puhelimista versiot, jotka toimivat China Telecomin verkossahttp://www.taloussanomat.fi/ulkomaat/2012/03/28/nokian-elop-lumia-800c-kiinan-markkinoille-huhtikuussa/201226199/12. Stephen Elopin mukaan yhtiö on myös työstämässä tuotteita, jotka toimivat China Unicom Hong Kongin ja China Mobilen standardeissa. – Kuten Yhdysvalloissa vastasimme Yhdysvaltojen markkinoilla oleviin erityistarpeisiin, niin nyt olemme innostuneina käyttämässä samaa lähestymistapaa myös Kiinassa. Elopin mukaan sosiaalisen median sovellusten, kuten Renrenin, QQ:n ja Weibon integrointimahdollisuus, ja Nokian kartat auttavat taistelussa iPhonea ja Androidia vastaan. – Lumia-käyttökokemus on hyvin erilainen kuin Androidin. Meillä on kyseenalaistamattomasti paras kokoelma kartta- ja navigaatiopalveluita tässä maassa, koska meillä on ollut jo vuosia yhdessä kiinalaisyhtiön kanssa lisenssit näiden palveluiden tekemiseen. Kiinalaiset ostivat viime vuonna 77 miljoonaa älypuhelinta eli yhtä monta, kuin Nokia myi koko maailmassa, kertoo tutkimuslaitos Gartner.


kirjoittanut Ugnius Kiguolis - www - Päivitetty 2016-10-12 | Tyyppi: Kaikki\nTurvallisuusohjelma on sovellus joka on suunniteltu suorittamaan erityistoimintoja jolla tietokone pidetään turvallisena ja puhtaana. Ne voidaan jakaa kahteen pääkategoriaan – anti-virus ja haittaohjelman poistaja. Parhaassa tapauksessa, käyttäjällä pitäisi olla molemmat tietokoneellaan koska Internet on täynnä erilaisia viruksia. Tästä huolimatta, haittaohjelman poistajien kehittäjät ovat parantuneet ja tarjoavat nyt todella edistyneitä tuotteita, joita voidaan käyttää jopa anti-virus ohjelman sijaan. Tällaiset ohjelmat pystyvät taistelemaan useita haittaohjelmia vastaan, kuten vakoiluohjelmat, mainosohjelmat, selaimen kaappaajat, lunnasohjelmat, troijalaiset ja muut loiset.\nKaikki haittaohjelman poistajat on kehitetty yksi päämäärä mielessä, ne koettavat löytää ja poistaa tietokone viruksia ja estää niiden pääsyn tietokoneelle myöhemmin. Erilaiset vakoiluohjelman poistajat sisältävät kuitenkin erilaisia ominaisuuksia ja toimintoja. Jotkut niistä voivat luottaa samaan virusten löytö ja poisto tekniikoihin, muita on jopa vaikea verrata ja niissä ei ehkä ole mitään samaa. Viruksen poiston ongelmat voidaan myös ratkaista eri tavalla, jos et halua siis joutua olemaan yksi kun vakoiluohjelman poistajasi ei löydä virusta niin sinun tulee tietää mihin yrityksiin voit luottaa. Lopuksi, pidä mielessäsi, että jotkut haittaohjelman poistajat tai anti-virus ohjelmat eivät ole ollenkaan luotettavia! Ne voivat käyttää kyseenalaisia levitystekniikoita, eivät löydä ja poista vaarallisia tiedostoja, voivat aiheuttaa järjestelmän hidastumisia ja voivat aiheuttaa muitakin ongelmia tietokoneellasi. Me EMME suosittele ostamaan tai käyttämään tällaisia ohjelmia.\nVirukset.fi Ohjelmat osio tarjoaa kattavat arvostelut erilaisista turvallisuusohjelmista. Siellä voit löytää kattavat ohjeet haittaohjelman poistajista, anti-viruksista ja muista ohjelmista, jotka voit ladata netistä suojaamaan tietokonettasi. Tämän osion päätarkoitus on esitellä ihmisille kaikkein luotettavimmat haittaohjelman poistajat markkinoilla ja auttaa käyttäjiä valitsemaan oikean ohjelman. Kaikki tiedot jota me tarjoamme Ohjelmat osiossa, on valmisteltu Virukset.fi tutkimustiimin avulla. Aivan kuten haittaohjelmien poisto-ohjeet, ohjelmien arvostelut on kirjoitettu kun turvallisuustiimi asentaa ohjelman usealle tietokoneelle ja testaa niitä erilaisia viruksia vastaan. Ohjelmat osion pitäisi auttaa sinua välttämään vaarallisia tuotteita, jotka on julkaistu vain ansaitsemaan rahaa.\nSinun pitää eniten kiinnittää huomiota suositeltuihin haittaohjelman poistajiin joita pidetään kaikkein tehokkaimpina. Ne ovat näyttäneet parhaita tuloksia koska niissä on tehokkain tarkistus, nopein tarkistus saastuneen järjestelmän korjaamisessa, kyky poistaa viruksia ja teho niiden estämisessä tietokoneelle tuloon. Kaikki yksityiskohdat annetaan jokaisen haittaohjelman poistajan arvostelussa. Siellä näet myös vertailuja muihin ohjelmiin ja asennus-/poisto-ohjeita jotka auttavat käyttäjiä säästämään aikaan kun he haluavat vaihtaa turvallisuusohjelmasta toiseen. Jos sinulla ei ole aikaa niin voit aina lukea tiivistetyn version ohjelmiston arvostelusta Vertailu sivulla, joka tarjoaa Haittaohjelman poistajien vertailuja.\nUusimmat Ohjelmisto Arvostelut\nTarkista PC:si OSHI Defender avulla\nPÄIVITYS: OSHI Defender kehittäjien raporttien mukaan, ohjelmaa ei jatkettu.\nHaittaohjelman poistaja Ohjelmat 27 huhtikuun, 2021\nDefender Pro Ultimate Security Suite skannaus\nDefender Pro Ultimate Security Suite korvattiin Defender Pro Ultimate:lla.\nPrivate Internet Access lataus\nPrivate Internet Access on yksityisyyteen keskittyvä VPN palvelu, joka rajoittaa kolmansia osapuolia ja hallitusta vakoilemasta sinua.\nOhjelmat 17 heinäkuun, 2020\nTiedot päivitetty: 2016-10-12


Helsingin Sanomat - Vaalikone.fi ja HS Open - DataBusiness\nHelsingin Sanomat - Vaalikone.fi ja HS Open\nHelsingin Sanomilla on verrattain pitkät perinteet sekä avoimen datan hyödyntämisestä että julkaisemisesta ja käyttäjäyhteisön rakentamisesta. Helsingin Sanomat järjestivät jo 2010-2012 HS Open -nimisiä datajournalismi-hackathoneja, joita varten yritys julkaisi vaalikoneensa tietoja avoimena datana. Käyttäjäyhteisö sovelsi aineistoa muiden muassa ehdokkaiden ja puolueiden arvokarttojen ja vaalirahoituksen visualisointiin, joita julkaistiin verkossa ja printissä. Ne herättivät vilkasta keskustelua sekä ruokkivat politiikan tutkimuksen kysymyksenasetteluita. Tämän jälkeen vaalikonedatan julkaisemisen käytäntö on vakiintunut, vaikka osa vanhimmista, HS Next-blogissa julkaistuista aineistoista, onkin päätynyt maksumuurin taakse. Uusien aineistojen julkaisu on siirtynyt kuitenkin GitHubiin.\nOmien aineistojen julkaisun lisäksi HS on myös hyödyntänyt ulkopuolisia aineistoja.\nKuntavaaleissaa 2017 HS käyttii oikeusministeriön vaalien tulospalvelun avointa dataa tulostietojen julkaisuun, datavisualisointien aineistona sekä robottijournalismiin vaalien seuraamiseen ja vaalikoneiden tekemiseen räätälöidyllä vaalikone.fi-sivustolla. Vaalikone.fi -sivusto yhdistää siten Helsingin Sanomien pitkän politiikan journalismin perinteet, datajournalismin, avoimen datan yhteisönrakennustyössä syntyneitä ideoita ja julkisen hallinnon avointa dataa.\nLisäksi HS:n politiikan ja talouden journalistit ovat hyödyntäneet Helsingin kaupungin avointa dataa. Kun Helsingin kaupunki julkaisi kaikki ostolaskutietonsa avoimena datana, HS kävi datan kokonaisuudessaan läpi tutkivan journalismin hengessä perusteelliseen uutisjutun taustoittamiseksi.


Musta tuntuu: Hopen hääkolttu\nAstelin pari kesää sitten avioon mustassa mekossa. Mustassa olen juhlinut sitten veljeni ylioppilasjuhlien (ne olivat kymmenkunta vuotta sitten). Enkä aio väristä poiketa. Se on oikeastaan säästäväisyyskysymyskin: Koska kalaaseja on koko tavalla harvakseltaan, ostan mieluiten mekon, joka kestää aikaa. Simppeli leikkaus puolustelee paikkaansa sekin.\nVeljeni häät ovat vasta kuukausien kuluttua, mutta kaukaa viisas katsastaa talviset alennusmyynnit. Mähän en tähän sakkiin kuulu, koska olen selannut sivustoja luvattoman laiskasti.\nHopen valikoimista löytyi joka tapauksessa tällainen mekko. Mitäs tuumitte, löisittekö roponne likoon Spencer Dressin puolesta?\nLähettänyt Jonna klo 20.08\nTosi kivannäköinen, klassinen with a twist, mut onks toi oikeesti 100% polyesteriä? Se mua mietityttää. (se toinen väri on cuproa, wtf on cupro?!?)\nKuten arvata saattaa, klikkailin tonne Hopen sivuille ja aloin taas haluta vähän kaikkee.\n13. tammikuuta 2009 klo 21.25\njeps, tuo lötkö twist muakin kiehtoo. mulla on yks 12 vuotta vanha polyestermekko. se on palvellut etenkin tällaista silittämistä karttavaa hyvin. mutta tuollaisessa pitkähihaisessa saattaa tulla kesällä kuuma. siksi kai se talvista mallistoa onkin. ;-) mutta joo, hopelta kelpaisi moni muukin pukine... yks takki ja yks jakku ja yks neule...\n13. tammikuuta 2009 klo 21.55


Diandra – Colliding into you - Sivu 23 - Viisukuppila\nViesti Kirjoittaja Zimba » 22 Tammi 2013, 11:10\nWadde kirjoitti: No enhän mä ole sanonut, että VAIN tässä ketjussa. Mutta kyllä olen huomaavinani tässä samaa kuin Hanna Pakarisen aikoina, jolloin hänen ketjussaan ei saanut sanoa yhtään poikkipuolista sanaa. Sama ilmiö sikälikin, et kansalaiset tuntuvat äänestävän artistia, eivät biisiä.\nMutta varmasti myös Mikaelin ketjussa on sama ongelma, enkä sitä mitenkään puolustele. Sen sijaan esimerkiksi Rautakouran ketjussa saa näemmä ihan rauhassa haukkua biisiä surkeaksi, eikä kukaan edes huomaa.\nMitä oon Mikaelin ketjua lukenut niin mielestäni Mikaelin ketjussa olisi parempi että yhtään poikkipuolista sanaa ei sanottaisi. Ja aika pahaa yleistämistä; et kansalaiset tuntuvat äänestävän artistia, eivät biisiä. Onko susta jotenkin vaikea uskoa että me saatetaan ihan TOSISSAAN tykätä Diandran biisistä? Mä en ole mikään Diandra fani mutta kappaleen takia musta on tullut fani. Diandra soi radioissa tällä kappaleella joten onhan siinä pakko jotain olla? Voiko olla niin että joku ei tykkää Mikaelin kappaleesta TOSISSAAN? Ihan ku Mikaelin kappale olisi joku taivaasta tippunut lahja jota pitää palvoa. Sori vaan näin ei tod ole.\nViesti Kirjoittaja Wadde » 22 Tammi 2013, 11:16\nKyllä mä uskon, että tästä kappaleesta pidetään! Mutta jos tämän saman kappaleen esittäisi Elina Orkoneva, niin tämä ei olisi ykkössuosikki tällä hetkellä.\nSinänsä kyllä ymmärrän Diandran suosion, munkin mielestä hän on tosi hyvä laulaja ja erittäin viehättävä muutenkin.\nViesti Kirjoittaja Zimba » 22 Tammi 2013, 11:18\nWadde kirjoitti: Kyllä mä uskon, että tästä kappaleesta pidetään! Mutta jos tämän saman kappaleen esittäisi Elina Orkoneva, niin tämä ei olisi ykkössuosikki tällä hetkellä.\nOnko Diandra jossain ykkössuosikki tällä hetkellä? Eiköhän se Mikael ole kuitenkin ainakin täällä viisukuppilassa. Kyllä tuomaristo vie varmasti voiton Diandralta. Siltä ainakin alkaa näyttää.\nViimeksi muokannut Zimba, 22 Tammi 2013, 11:28. Yhteensä muokattu 2 kertaa.\nViesti Kirjoittaja aj1964 » 22 Tammi 2013, 11:19\nJoku tais puhua aikaisemmin "nimen voimasta"...niin, munkin mielestä Diandra on kaunis nimi\nViesti Kirjoittaja Wadde » 22 Tammi 2013, 11:21\nZimba kirjoitti: Kyllä Yle vie varmasti voiton Diandralta.\nMitäs tää nyt tarkoittaa?\nViesti Kirjoittaja Zimba » 22 Tammi 2013, 11:26\nJoo sori sekoilen. Siis meinaan tuomaristoa. Kirjoitan täs samalla paria muuta juttua niin ei pysy ajatuksissa.\nViesti Kirjoittaja aj1964 » 22 Tammi 2013, 11:32\nnyt "kansannousu" Ylea vastaan vaatimus...finaalista tuomarit hiiteen tai sitten ovat vain antamassa kommentteja ilman äänioikeutta\nViesti Kirjoittaja jv » 22 Tammi 2013, 11:34\n^^-^^^^ minäkin arvailisin, ettei mitään liian itsestäänselvää voittajaa haluta. minun epäilykseni vehkeilystä meni kuitenkin toiseen suuntaan: Diandraa painettiin alkukarsinnassa ihan tietoisesti alas, jotta hänen voittonsa ei sitten finaalissa maistuisi liian ennalta-arvattavalta ja läpihuutojutulta vaan hän olisikin melkein yllätysvoittaja. (koko stailausmöhkä olisi tämän arvauksen mukaan saattanut olla enemmän tai vähemman tietoinen yksityiskohta tuossa käsikirjoituksessa.)\nViesti Kirjoittaja Zimba » 22 Tammi 2013, 11:39\njv kirjoitti: ^^-^^^^ minäkin arvailisin, ettei mitään liian itsestäänselvää voittajaa haluta. minun epäilykseni vehkeilystä meni kuitenkin toiseen suuntaan: Diandraa painettiin alkukarsinnassa ihan tietoisesti alas, jotta hänen voittonsa ei sitten finaalissa maistuisi liian ennalta-arvattavalta ja läpihuutojutulta vaan hän olisikin melkein yllätysvoittaja. (koko stailausmöhkä olisi tämän arvauksen mukaan saattanut olla enemmän tai vähemman tietoinen yksityiskohta tuossa käsikirjoituksessa.)\nPakko sanoa että "vainoilin" samaa Kyllä Yle varmasti haluaa että formaatti olis jännittävä ja näin pois päin. Diandra kehittyisi alkukarsinnoista ja sitten vasta saisi edes jotakin sen tapaista hehkutusta kuin nämä muut kilpailijat. Onhan se nyt selvää että Diandra esiintyy paljon paremmin kuin Rautakorvat tms. Ja tuomaristo hehkuttaa sitten näiden esiintymistä. Suomen kansa on aina tykännyt pelleistä lavalla (Tukiainen, Nykänen) joten tietysti yleisö pomppii innosta samanlailla Rautakouran esiintyessä. En sit tiedä miten ulkomailla diggaisivat.\nViimeksi muokannut Zimba, 22 Tammi 2013, 11:50. Yhteensä muokattu 3 kertaa.\nViesti Kirjoittaja Hurrican » 22 Tammi 2013, 11:40\nWadde kirjoitti: Mutta jos tämän saman kappaleen esittäisi Elina Orkoneva, niin tämä ei olisi ykkössuosikki tällä hetkellä.\nMinun ykkössuosikki olisi ainakin. Biisinä siis. Esityksestä en sano mitään, koska en ole nähnyt CIY:tä Elinan esittämänä, olen nähnyt sen vain Diandran esittämänä, ja siitäkin olen sanonut, ettei se kovin hyvin mennyt.\nOn muutenkin kurjaa, että Diandran voittaessa tää tulee täyttymään "kansa äänesti laulajaa, ei biisiä"-kommenteista. On se vaan vaikeaa ymmärtää, että kysymyksessä on paketti, joka on monen ykkössuosikki, ja on älytöntä alkaa ajattelemaan sitä jonkun Maija Meikäläisen laulamana, kun se on Diandran laulama. Minä haluan Diandran esittämään Colliding into you:n, koska minun mielestäni se on paras näistä kahdestatoista UMK-ehdokkaasta. Näinköhän olisi joku Euphoria voittanut vaikka moldovalaisen (huonohkon) tyttöbändin esittämänä? Debattia asiasta on turha edes käydä, kun biisin esitti loistavasti esiintynyt Loreen Ruotsista ja voitti.\nViesti Kirjoittaja aj1964 » 22 Tammi 2013, 12:00\ntunnustaudun Didi faniksi mutta en halua että voittaja valitaan jonkun kähminnän tuloksena ja ei varmaan artistikaan sitä toivo ja jos joku muu valittaisiin yleisöäänestyksessä niin minä kyllä kestän sen ja varmasti myös artisti\nViesti Kirjoittaja Hurrican » 22 Tammi 2013, 12:10\n^ Yhdyn myös ylläolevaan kommenttiin. Joka vuosi olen hyväksynyt Suomen karsinnan voittajan, vaikka aluksi olisi pettymystä ollutkin ilmassa (Eläkeläisten kohdalla olisi saattanut tehdä tiukkaa ) ja kannattanut sitä sitten kansainvälisessä finaalissa (koska kyllä, olen isänmaallinen ihminen ja kannatan aina Suomea). Äänestystulos on ollut kansan tahto ja sillä on menty, eikä se voikaan aina osua oman maun mukaan, onneksi kuitenkin joskus, kuten 2009 ja 2011. En kuitenkaan tiedä, voisinko hyväksyä, jos neljän hengen porukka päättää lähettää jonkun ihan muun, kuin kansan ylivoimainen tahto olisi. Kaikista pöyristyttävintä olisi, jos voittaja tulisi yleisöäänestyksen top-2:sen takaa. Toivon paluuta yleisöäänestykseen, vaikka en joka vuosi olekaan pitänyt voittajasta, koska silloin edustaja on Suomen enemmistön haluama eikä muutaman hengen porukan "kähmimä".\nViesti Kirjoittaja jv » 22 Tammi 2013, 12:15\n^^juu, en ollenkaan epäile, että artisti olisi jotenkin spekuloidussa kähminnässä mukana tai toivoisi tai edes hyväksyisi sitä, jos sitä siis tapahtuu.\nViesti Kirjoittaja Wadde » 22 Tammi 2013, 12:28\nHurrican kirjoitti: ^ Yhdyn myös ylläolevaan kommenttiin. Joka vuosi olen hyväksynyt Suomen karsinnan voittajan, vaikka aluksi olisi pettymystä ollutkin ilmassa (Eläkeläisten kohdalla olisi saattanut tehdä tiukkaa ) ja kannattanut sitä sitten kansainvälisessä finaalissa (koska kyllä, olen isänmaallinen ihminen ja kannatan aina Suomea). Äänestystulos on ollut kansan tahto ja sillä on menty, eikä se voikaan aina osua oman maun mukaan, onneksi kuitenkin joskus, kuten 2009 ja 2011. En kuitenkaan tiedä, voisinko hyväksyä, jos neljän hengen porukka päättää lähettää jonkun ihan muun, kuin kansan ylivoimainen tahto olisi. Kaikista pöyristyttävintä olisi, jos voittaja tulisi yleisöäänestyksen top-2:sen takaa. Toivon paluuta yleisöäänestykseen, vaikka en joka vuosi olekaan pitänyt voittajasta, koska silloin edustaja on Suomen enemmistön haluama eikä muutaman hengen porukan "kähmimä".\nViesti Kirjoittaja ta1ja » 22 Tammi 2013, 12:51\nWadde kirjoitti: Mutta kyllä olen huomaavinani tässä samaa kuin Hanna Pakarisen aikoina, jolloin hänen ketjussaan ei saanut sanoa yhtään poikkipuolista sanaa. Sama ilmiö sikälikin, et kansalaiset tuntuvat äänestävän artistia, eivät biisiä. :\nKävin ihan muistikuvieni virkistämiseksi lukemassa Hanna Pakarisen ketjua vuodelta 2007 ja siellä kyllä oli pari Hanna-fania, mutta etupäässä sivukaupalla, kymmeniä sivuja pelkkää Hannan ja Hannan biisin kaikinpuolista arvostelua, pahimmilaan todettiin ykskantaan "Hanna hirvitystä" "Voihan v**tu !!!!!!!!", "paska, paska, paska, paska!!" .... "hölmöt suomalaiset äänesti". Siis ennen valintaa hyökättiin kaikista mahdollisista kulmista kimppuun, Hanna-fanit tietenkään eivät äänestäneet, koska oikeasti tykkäsivät (eihän kukaan voi oikeasti pitää jostain josta itse ei pidä), vaan nimeä, ja jos alkoivat puolustamaan ehdokastaan, niin kimpussa oltiin todistamassa pitämiset vääräksi jne. Itse en siis tuolloin vielä tänne kirjoitellut, mutta muistan kyllä lukeneeni ja ihmetelleeeni vähän.\nVaikka tunteet sitten tasaantuivat, niin jäihn siitä edelleen hampaankoloon monille niin paljon, että edelleen julistetaan kuinka artisti xx olisi ollut taiteellisesti niin paljon korkeatasoisempi, mutta kun ihmiset ovat tyhmiä ja äänestävät vain, koska [ja tähän niitä alentavia eri syitä].\nDiandra-ketjun tilanne hieman huolestuttavasti vaikuttaa nyt samantyyppiseltä.\nViesti Kirjoittaja WilleWiisu » 22 Tammi 2013, 13:12\nEi näytä ainakaan liikaa uskoa löytyvän oman biisin suhteen jos kunntelee tätä haastattelua: http://areena.yle.fi/tv/1808058 siitä 4:50 kohdalta.\nHarmi jos Didille tosiaan ollaan annettu niin huono biisi että se ei pääse hänen seuraavalle levylle. Ei Didi edes itse vaikuta sitä sinne haluavan.\nViesti Kirjoittaja aj1964 » 22 Tammi 2013, 13:32\nWilleWiisu kirjoitti: Ei näytä ainakaan liikaa uskoa löytyvän oman biisin suhteen jos kunntelee tätä haastattelua: http://areena.yle.fi/tv/1808058 siitä 4:50 kohdalta.\nsiis taas "harkiten kirjoitettu lausunto" biisin huonoudesta:) no ehkä tää biisin (vai Didin?) mustamaalaus joskus loppuu...sori en viisinyt kuunnella haastista vielä mut varmaan sitte oli lyönyt pyyhkeen jo kehään ku niin päättelit:)\nViesti Kirjoittaja Toni » 22 Tammi 2013, 13:41\nDidihän tuossa sanoi, ettei TIEDÄ, tuleeko biisi tulevalle levylle, koska ei TIEDÄ, mihin suuntaan levyn tyyli tulee menemään. Toisin sanoen, ei osaa itse vastata kysymykseen, koska levymogulit tulevat säätämään albumin lopullisen tyylin. Didi on itse ylistänyt lauluaan paljonkin, joten varmaan tahtoisi itse sen kyllä seuraavalle levylle. Aloittelevilla artisteillahan ei tavallisesti ole paljon sananvaltaa levy-yhtiössä sen suhteen, minkälaiseksi levy tulee muodostumaan.\nViesti Kirjoittaja Wadde » 22 Tammi 2013, 13:50\nTäytyy nyt kirjoittaa väärinkäsityksen välttämiseksi, että en minäkään tätä biisiä INHOA. Kun artistit julkistettiin, olin laittamassa Didiä suoraan Malmöön. En kyllä vieläkään revi pelihousujani, jos tämä valitaan. Mutta mun mielestä parempiakin vaihtoehtoja olisi. Toki pidän peukut pystyssä, että esitystä parannetaan, jolloin tästä voidaan saada hyvinkin toimiva paketti.\nViesti Kirjoittaja rosetta » 22 Tammi 2013, 14:48\nWadde kirjoitti: Täytyy nyt kirjoittaa väärinkäsityksen välttämiseksi, että en minäkään tätä biisiä INHOA. Kun artistit julkistettiin, olin laittamassa Didiä suoraan Malmöön. En kyllä vieläkään revi pelihousujani, jos tämä valitaan. Mutta mun mielestä parempiakin vaihtoehtoja olisi. Toki pidän peukut pystyssä, että esitystä parannetaan, jolloin tästä voidaan saada hyvinkin toimiva paketti.\nNiin, tuo lihavoimani kohta on tässä juuri se asian ydin... Tämä olisi parhaimmillaankin vain hyvin toimiva paketti, ja minusta sen lähettäminen kisaan ei olisi perusteltua silloin kun mukana on parempi vaihtoehto, jotain joka oikeasti koskettaa, ravistelee.\nViesti Kirjoittaja aj1964 » 22 Tammi 2013, 15:40\nMinusta taas biisi on UMK top 12:n paras ja Didi on TÄYDELLINEN VIIHDEPAKETTI (lainaus erään Idols tuomarin suusta) joten tämän lähettäminen Malmöön olisi erittäin perusteltua\nViesti Kirjoittaja Elmondo » 22 Tammi 2013, 15:46\naj1964 kirjoitti: Didi on TÄYDELLINEN VIIHDEPAKETTI (lainaus erään Idols tuomarin suusta)\nMinä katson mieluummin Dancer in the darkin kuin Transformersin.\nViesti Kirjoittaja ta1ja » 22 Tammi 2013, 16:05\nMinun mielestäni Tuija-Maija Niskasen Suuren Illusiooni on toisaalta hiukkasen liian asetelmallinen ja tekotaiteellinen ollakseen täysin nautittava.\nViesti Kirjoittaja aj1964 » 22 Tammi 2013, 16:36\nHyvää elokuvailtaa sitten sulle\nViesti Kirjoittaja xyz09 » 22 Tammi 2013, 18:27\nViime vuoden myydyimmät kotimaiset levyt-lista julkaistu tänään. Tätä pitää nyt vähän kommentoida.\nJos ottaa pois "eri esittäjiä"-levyt, ennen 2012 julkaistut levyt ja joululevyt niin Diandra on top-15 artisti.\nEnglannin kielellä laulavista kotimaisista artisteista Diandra oli vuonna 2012 suomen myynnissä ykkönen.\nKaiken kaikkiaan hyvin kun debyyttialbumi jouduttiin tekemään noin kahdessa viikossa, Idols-voittajabiisi\noli ehkä huonointa Matti Mikkolaa (ex-Tehosekoitin) ja levyn julkaisukin oli hiljaisena heinäkuu-elokuu vaiheilla.\nKesällä vielä pari "kriitikkoa" ehti jo julistaa Diandran seuraavaksi Ilkka Jääskeläiseksi ja alelaari-kamaksi.\nDiandran debyyttilevy myi jo paremmin kuin esim. Anna Abreun viimeisin ei-kokoelmalevy (kokoelmalevy oli floppi)\nja luulen että Diandran seuraavan levyn biisit saavuttaa laajemman ikäryhmän mikä tekee hyvää Diandran uralle.\nToivottavasti muiden UMK-biisien (tai Abreun) kannattajat ei tästä maltillisesta ja tasapainoisesta hehkutuksesta\nloukkaannu tai pahastu hirveästi. Pidän kovasti myös muista kilpailubiiseistä ja Annalla on ollut hyviä biisejä.\nViesti Kirjoittaja gentedimare » 22 Tammi 2013, 18:42\nNo juu, et et.... (jos oikeen tarkkoja ollaan)\nMutta pistihän tuo kommentti nyt pikkasen naurattamaan\nViesti Kirjoittaja ta1ja » 22 Tammi 2013, 18:55\nxyz09 kirjoitti: Jos ottaa pois "eri esittäjiä"-levyt, ennen 2012 julkaistut levyt ja joululevyt niin Diandra on top-15 artisti.\nOnhan tuo paremmin kuin Martti Saarinen ja Ilkka Jääskeläinen, mutta huonommin kuin Koop Arponen debyytillään puhumattakaan Ari Koivusesta ja Hanna Pakarisesta tai Antti Tuiskusta, Anna Abreusta, Anna Puusta, myöskään Jani Wickholmista, Katri ylanderista tai Kristian Meurmanista. Ihan sijoitustenkin valossa, (sama kuin Katri Ylanderilla), levymyynnin määrästä välittämättä, kun se on pudonnut. Ja poistamatta tai poistaen mm. joululevyt - nehän eivät muuten mitenkään automaattisesti myydyimpien top20:ssä ole, niin etten ymmärrä poistamisperustetta, musiikkia ne ovat siinä missä vaikkapa idolsartistin cover-levytkin. Tarkista vaikka itse. Tänä vuonna joululevyt olivat kiinnostavia, joko valmiiksi tunnettujen artistien tekemiä tai muutoin poikkeuksellisen hyviä , mikä sai ne myymään hyvin.\nMinusta ihan todellisuudessa pysyenkin on ihan kiva, että Diandra jaksoi kiinnostaa artistina niin hyvin, että kohtaloksi ei koitunut se Martti Saarinen, vaikka se debyytti oli levynä aika hätäinen tekele ja itse pelkäsin että hyvä laulaja kämmitään moisella.\nViimeksi muokannut ta1ja, 22 Tammi 2013, 19:00. Yhteensä muokattu 1 kertaa.\nViesti Kirjoittaja Elmondo » 22 Tammi 2013, 18:59\nta1ja kirjoitti: musiikkia ne ovat siinä missä vaikkapa idols-levytkin\nKyllä, erittäin huonoa ja silkkaa rahastusta, mutta musiikkia kuitenkin\nViesti Kirjoittaja ta1ja » 22 Tammi 2013, 19:02\nElmondo kirjoitti: Kyllä, erittäin huonoa ja silkkaa rahastusta, mutta musiikkia kuitenkin\nOsa on, osa ei. Pätee kaikkeen. Formaatti, genre tai oikeat tyylipiirteet eivät keppihevosena takaa tai estä tässäkään tapauksessa yhtään mitään, paitsi niille, jotka sellaisia oikean tai väärän maun sabluunoja omaan arvioon ja ajatteluun luottamisen sijaan tarvitsevat.\nViesti Kirjoittaja sannapyy » 22 Tammi 2013, 19:39\nKuuntelin tuon Diandran esityksen Kultainen Venla -gaalassa. Ihan hyvältähän se kuulosti. Paitsi että tietysti joku mielikuvitusbiisi voisi olla parempi. Diandran nälviminen on alkoi heti, kun nimi paljastettiin, ja kappalekin haukuttiin, ennen kuin sitä oltiin edes kuultu. Mikaelin laulua kuunnellessa on koko ajan vaivautunut olo, että pojan ääni ei kestä. No, onhan siinä oma jännityksensä. Ja Krista on ..Krista. Kyllä Didi saa minun ääneni, ja toivon, että ei lähde tähän umk-pelleilyyn enää.


Yeply kerää rahoitusta Euroopan-valloitukseen: Puoli miljoonaa saavutettiin jo ensimmäisenä päivänä\nFOR BIKE OWNERS\nThe original article from Invesdor can be read here.\nLiikkuvia pyörähuoltopalveluja tarjoavan Yeplyn rahoituskierros avautui Invesdor.comissa yleisölle maanantaina 11. marraskuuta. Tiistaihin mennessä yrityksen osakkeita oli merkitty jo yli minimitavoitteen eli 500 000 euron arvosta.\nYeplyn tavoittelema rahoitus on maksimissaan miljoona euroa ja kierroksella jaettava omistusosuus korkeintaan 29,78 prosenttia. Yeplyyn on jo ennestään sijoittanut moni kiinnostava nimi suomalaisesta liike-elämästä, muun muassa Elisan toimitusjohtaja Veli-Matti Mattila sekä HMD Globalin entinen markkinointijohtaja, Roviotakin johtanut Pekka Rantala.\nVuonna 2016 Helsingissä perustettu Yeply toteutti ensimmäiset pilottiprojektinsa Euroopassa jo 2017, mutta vakiintuneempi lanseeraus antoi odottaa itseään vielä hetken. Vuonna 2019 yritys lähti toden teolla Suomen ulkopuolelle ja pyrkii nyt käynnissä olevan rahoituskierroksen avulla kiihdyttämään kansainvälistä kasvuaan.\n“Aloitimme tänä vuonna toiminnan Hampurissa, johon lisäsimme marraskuussa kolmannen huoltoauton. Vuonna 2020 suunnitelmana on kasvattaa Saksan-toimintoja laajentamalla uusiin kaupunkeihin ja lisätä huoltoyksiköiden määrää eri kaupungeissa”, toinen Yeplyn perustajista, toimitusjohtaja Antti Känsälä kertoo. “2020 tavoitteena on aloittaa toiminta myös Hollannissa ja 2021 katsotaan muita Euroopan markkinoita. Olemme siinä pisteessä, että haluamme skaalata toimintaa ja moninkertaistaa liikevaihdon.”\nPotentiaalinen globaali markkina yli 100 miljardia euroa\nYeplyllä on vahva usko pyörähuoltokonseptiinsa: yrityksen johto katsoo, että potentiaalista markkinaa riittää ja vihreiden arvojen sekä kaupungistumisen kaltaiset megatrendit tukevat pyöräilyn kasvua. Esimerkiksi Hampuri on osoittanut 100 miljoonaa euroa pyöräilyä tukevaan infrastruktuuriin.\n“Pyörähuoltomarkkina on globaalisti 10 miljardin euron markkina, mutta huoltamattomat pyörät jopa yli 100 miljardin euron bisnes”, korostaa toinen perustajajäsen, hallituksen puheenjohtaja ja markkinointijohtaja Tommi Särkkinen. “Pyöräily on myös vaikuttava valinta: olemme tehneet Euroopan parlamentin ja Science Directin lukujen pohjalta arvioita, että pelkästään vuonna 2019 Yeplyn tekemillä pyörähuolloilla olemme lisänneet pyöräilyä yli 1,2 miljoonaa kilometriä, vähentäneet kasvihuonepäästöjä sadan henkilöauton verran ja säästäneet yhteiskunnalle 200 000 euroa.”\nVictor Langenskiöld, Head of Operations (Finland)\nYeply strengthens global expansion strategy with Laura Grant￼\nReparatur in der mobilen Fahrradwerkstatt\nMoni rikkinäinen polkupyörä jää turhaan varastoon pölyttymään – huoltoyhtiö Yeply uudistaa pyöräalaa ja liikkuu asiakkaan lähelle jäätelöauton tavoin\nYeply sichert mit 2.5 Millionen Seedfinazierung die Wartung von Europas Fahrrädern\nMobile Fahrradwerkstatt in Hamburg: Holt die Reparatur zu euch\nYEPLY THE NETHERLANDS\nA1016 EJ AMSTERDAM


Viinipulloteline | EkoAarreKauppa\nHinta 16,95 € 20,00 €\nVanha mutta sitäkin komeampi viinipulloteline. Myydään kuvasta poiketen ilman viinipulloa. Toimii vaikka tuparilahjana joko pyöräilijälle tai vaikka motoristille, tai itse asiassa kenelle vaan, on tämä niiiin hieno! Pinnoissa patinaa sopivasti, on kuitenkin myös puuosiltaan täysin ehjä.\nmateriaali: messinki + rottinki\nmitat: pituus 43cm, leveys 15cm, korkeus 25cm